cyanic-selkie/wikianc huggingface dataset:
ಕಚೇರಿಯ ಸಂಘಟನೆ ಮತ್ತು ವ್ಯವಸ್ಥಾಪನೆ
ಸಿಬ್ಬಂದಿ
ಆಧುನಿಕ ಕಚೇರಿಯ ನಿರ್ವಹಣೆಯಲ್ಲಿ ಸಿಬ್ಬಂದಿಯ ಪಾತ್ರ ಅತ್ಯಂತ ಮುಖ್ಯವಾದದ್ದು. ಪ್ರತಿಯೊಬ್ಬ ಅಧಿಕಾರಿಯೂ ಸಿಬ್ಬಂದಿಯ ಜೊತೆಗೆ ಮತ್ತು ಅದರ ಮೂಲಕ ಕೆಲಸ ತೂಗಿಸುವ ಸಮಸ್ಯೆಯನ್ನು ಎದುರಿಸಬೇಕಾಗುತ್ತದೆ. ಈ ಸಮಸ್ಯೆಗಳಲ್ಲಿ ಕೆಲವು ಸಾಮಾನ್ಯ; ಮತ್ತೆ ಕೆಲವು ತಾಂತ್ರಿಕ ಕಚೇರಿಯ ಸಿಬ್ಬಂದಿ ಒಂದು ನಿರ್ದಿಷ್ಟ ಮಟ್ಟದಲ್ಲಿ ಕೆಲಸ ಮಾಡುವಂತೆ ಮಾಡುವ ಹೊಣೆ ಗುರುತರವಾದದ್ದು.ನುರಿತ ಮತ್ತು ದೂರಾಲೋಚನೆಯ ಅಧಿಕಾರಿ ಸಿಬ್ಬಂದಿಯ ಆಯ್ಕೆಯಲ್ಲಿ ಹೆಚ್ಚು ಜಾಗರೂಕನಾಗಿರುತ್ತಾನೆ. ಅಭ್ಯರ್ಥಿಗಳ ಆಯ್ಕೆ ಮೊಟ್ಟಮೊದಲನೆಯದಾಗಿ ಬರೆವಣಿಗೆಯ ಪರೀಕ್ಷೆಯ ಮೂಲಕ ಪ್ರಾರಂಭವಾಗುತ್ತದೆ. ಇದರಲ್ಲಿ ತೇರ್ಗಡೆಯಾದವರನ್ನು ಮುಂದೆ ಸಂದರ್ಶನಕ್ಕೆ ಕರೆಯಲಾಗುವುದು. ಅನಂತರ ಆಯ್ಕೆಯಾದ ಅಭ್ಯರ್ಥಿಗಳನ್ನು ದೇಹಾರೋಗ್ಯ ಪರೀಕ್ಷೆಗೆ ಒಳಪಡಿಸಲಾಗುವುದು. ಹೀಗೆ ಎಲ್ಲ ವಿಷಯಗಳಲ್ಲೂ ಸರಿಯೆಂದು ಕಂಡು ಬಂದ ಅಭ್ಯರ್ಥಿಯನ್ನು ಆಯ್ಕೆ ಮಾಡಲಾಗುವುದು. ಆಯ್ಕೆಯಾದ ಮೇಲೆ ಅಭ್ಯರ್ಥಿಯ ಕೆಲಸದ ಬಗ್ಗೆ ಹಿರಿಯ ಅಧಿಕಾರಿಯಾಗಲಿ ಆತನ ಕೆಳಗಿನವರಾಗಲಿ ಹಿತವಚನ ನೀಡುವರು. ಅದೂ ಅಲ್ಲದೆ ಮುಂದೆ ಕೆಲವು ಕಾಲ ಅಭ್ಯರ್ಥಿಯ ನಡೆನುಡಿ, ಆತ ಕೆಲಸ ಮಾಡುವ ರೀತಿ-ಇವನ್ನು ಅವರು ನೋಡುತ್ತಿರುತ್ತಾರೆ. ಹೊಸ ಉದ್ಯೋಗಿಯಾದವನು ಉತ್ತಮ ಕೆಲಸದ ಮೂಲಕ ತನ್ನ ಮೇಲಧಿಕಾರಿಯ ಮೇಲೆ ಪ್ರಭಾವ ಬೀರಬೇಕು ಮತ್ತು ತನ್ನ ಕೆಲಸಕ್ಕೆ ಅಗತ್ಯವಾದ ಉತ್ತಮ ಅಂಶಗಳನ್ನು ಕಲಿತುಕೊಳ್ಳಲು ಪ್ರಯತ್ನಿಸಬೇಕು.ಕೆಲವು ಕಚೇರಿಗಳಲ್ಲಿ ಹೊಸ ಉದ್ಯೋಗಿಗಳಿಗೆ ವಿಶೇಷ ಶಿಕ್ಷಣವನ್ನು ಸಹಕೊಡುತ್ತಾರೆ. ಈ ರೀತಿಯ ಶಿಕ್ಷಣ ಕೆಲವು ವಾರಗಳಿಂದ ಹಿಡಿದು ಹಲವು ತಿಂಗಳುಗಳವರೆಗೆ ನಡೆಯಬಹುದು. ಈ ಸಮಯದಲ್ಲಿ ಆತನಿಗೆ ಕೆಲಸದ ಬಗ್ಗೆಯಲ್ಲದೆ ಆತನಿರುವ ಸಂಸ್ಥೆಯ ಮತ್ತು ಅದರ ನಿರ್ದಿಷ್ಟ ಗುರಿಗಳ ಬಗ್ಗೆಯೂ ಶಿಕ್ಷಣ ಕೊಡಲಾಗುವುದು. ಈ ಎಲ್ಲ ತರಬೇತಿಗಳು ಸಾಮಾನ್ಯವಾಗಿ ಹಿರಿಯಧಿಕಾರಿಯ ನೇತೃತ್ವದಲ್ಲಿ ನಡೆಯುತ್ತದೆ.
ವಿಶ್ವವಿದ್ಯಾನಿಲಯದಲ್ಲಿ ಶಿಕ್ಷಣ
ಒಬ್ಬ ಹೊಸ ಉದ್ಯೋಗಿ ಶಾಲೆಯಲ್ಲಿ ಅಥವಾ ವಿಶ್ವವಿದ್ಯಾನಿಲಯದಲ್ಲಿ ಶಿಕ್ಷಣ ಪಡೆದಿದ್ದರೂ ಅದರ ಹೆಚ್ಚು ಭಾಗ ತನ್ನ ಕೆಲಸಕ್ಕೆ ಪುರ್ತಿ ಸಹಾಯಕವಾಗದೆ ಇರಬಹುದು. ಆದ್ದರಿಂದ ಕೆಲಸಕ್ಕೆ ಸೇರಿದ ಮೇಲೆ ಆ ಕೆಲಸದ ಬಗ್ಗೆ ಹೆಚ್ಚು ಹೆಚ್ಚಾಗಿ ವಿಷಯ ತಿಳಿದುಕೊಳ್ಳಲು ಆತ ಪ್ರಯತ್ನಪಡಬೇಕು. ಅದೂ ಅಲ್ಲದೆ ಇಂದು ಕಚೇರಿಯ ಕೆಲಸಕ್ಕೆ ಅಗತ್ಯವಾದ ಶಿಕ್ಷಣ ನೀಡುವ ವ್ಯವಸ್ಥಾಪಕ ಶಿಕ್ಷಣಸಂಸ್ಥೆಗಳು (ಮ್ಯಾನೇಜ್ಮೆಂಟ್ ಇನ್ಸ್‌ಟಿಟ್ಯೂಟ್) ಇವೆ. ಈ ಶಿಕ್ಷಣ ಪಡೆದ ಅಭ್ಯರ್ಥಿಗಳು ಕಚೇರಿಗೆ ದೊರಕಿದಲ್ಲಿ ಅವರಿಗೆ ಹೆಚ್ಚಿನ ಶಿಕ್ಷಣ ಕೊಡಿಸುವ ಕೆಲಸ ತಪ್ಪುತ್ತದೆ. ಮತ್ತು ಅವರು ಕೆಲಸಕ್ಕೆ ಬಹಳ ಬೇಗ ಹೊಂದಿಕೊಂಡು ಹೋಗುತ್ತಾರೆ. ವಾಣಿಜ್ಯ ಮತ್ತು ವ್ಯವಸ್ಥಾಪನ ವಿಷಯಗಳಲ್ಲಿ ತರಬೇತಿ ಹೊಂದಿದವರನ್ನೆ ಆಯ್ಕೆಮಾಡುವುದು ಈಗ ಸಾಮಾನ್ಯವಾಗುತ್ತಿದೆ.
ಕಚೇರಿಯ ಸಿಬ್ಬಂದಿಯ ಸಮಸ್ಯೆ
ಕಚೇರಿಯ ಸಿಬ್ಬಂದಿಯ ಬಗ್ಗೆ ಇರುವ ಸಮಸ್ಯೆಗಳಲ್ಲಿ ಮುಖ್ಯವಾದವುಗಳೆಂದರೆ, ಅವರ ಕೆಲಸದ ಕಾಲ, ರಜಾದಿನಗಳು, ವಿರಾಮಕಾಲ, ಶಿಸ್ತು, ಉಡುಪು, ಬಡ್ತಿ ಮತ್ತು ಪ್ರತಿಫಲ. ಇವುಗಳಲ್ಲಿರುವ ತೊಂದರೆಗಳನ್ನು ನಿವಾರಿಸುವುದಕ್ಕಾಗಿ ಗ್ರಂಥಾಲಯ ಉಪಾಹಾರ ಮತ್ತು ಭೋಜನಗೃಹ ಮತ್ತು ಕ್ರೀಡಾ ಕೇಂದ್ರಗಳನ್ನು ಸ್ಥಾಪಿಸಲು ಅನುಮತಿ ಕೊಡಬೇಕಾಗಬಹುದು ಅಥವಾ ಅವನ್ನು ಸ್ಥಾಪಿಸಲು ತಾನೇ ಪ್ರಯತ್ನ ಮಾಡಬಹುದು. ಅದೂ ಅಲ್ಲದೆ ಸಿಬ್ಬಂದಿಯ ಜನರ ಆರೋಗ್ಯದ ಬಗ್ಗೆಯೂ ಗಮನ ಹರಿಸಬೇಕಾಗುತ್ತದೆ. ಇವುಗಳಿಂದಾಗಿ ಮೇಲೆ ಹೇಳಿದ ಸಮಸ್ಯೆಗಳು ಹೆಚ್ಚುಕಡಿಮೆ ಪರಿಹಾರವಾಗುತ್ತವೆ. ಇವೇ ಅಲ್ಲದೆ ಇಂದಿನ ಪ್ರಪಂಚದಲ್ಲಿ ಕಾಣಬರುವ ಮತ್ತೊಂದು ಸಮಸ್ಯೆ ಎಂದರೆ ನೌಕರರ ಸಂಘ. ಅಧಿಕಾರಿ ಅದರೊಡನೆಯೂ ಸರಿಯಾಗಿ ವರ್ತಿಸಿ ಅದರ ಸಹಕಾರ ಗಳಿಸಬೇಕು.ಸಿಬ್ಬಂದಿಯಿಂದ ಸಂಪುರ್ಣ ಸಹಕಾರ ಪಡೆಯಲು ಮತ್ತು ಕಚೇರಿಯ ಕೆಲಸದಲ್ಲಿ ಹೆಚ್ಚು ಗಮನ ಕೊಡುವಂತೆ ಮಾಡಲು ಸಿಬ್ಬಂದಿವರ್ಗದ ಮನಸ್ಸನ್ನು ಅರಿಯಬೇಕು, ಅವರಲ್ಲಿ ಕೆಲಸದ ಬಗ್ಗೆ, ಸಂಸ್ಥೆಯ ಬಗ್ಗೆ ಅಭಿಮಾನ ಮೂಡುವಂತೆ ಮಾಡಬೇಕು ಇದಕ್ಕಾಗಿ ಸಂಸ್ಥೆ ತನ್ನದೇ ಆದ ನಿಯತಕಾಲಿಕ ಪ್ರಕಟಣೆಯ ಮೂಲಕ ಸಂಸ್ಥೆಯ ಸಾಧನೆ ಮತ್ತು ಮುಂದಿನ ಬೆಳೆವಣಿಗೆಗಳ ಬಗ್ಗೆ ಮಾಹಿತಿ ನೀಡಬಹುದು. ಇದನ್ನು ಓದುವುದರಿಂದ ಉದ್ಯೋಗಿ ಹೆಚ್ಚು ಆಕರ್ಷಿತನಾಗಿ ಸಂಸ್ಥೆಗಾಗಿ ನಿಷ್ಠೆಯಿಂದ ದುಡಿಯುತ್ತಾನೆ.
ಕಚೇರಿಯ ವ್ಯವಸ್ಥೆ
ಸಿಬ್ಬಂದಿಯ ಜನಕ್ಕೆ ಸಂಬಳವೇ ಅಲ್ಲದೆ ಅವರಿಗೆ ಅನೇಕ ಉತ್ತೇಜಕಗಳನ್ನೂ ಕೊಡಬಹುದು. ಸಂಸ್ಥೆಯ ಲಾಭದಲ್ಲಿ ಪಾಲು, ನಿವೃತ್ತಿವೇತನ, ಹೆಚ್ಚು ಶಿಕ್ಷಣಕ್ಕೆ ಸಹಾಯ, ಉಳಿತಾಯ ಯೋಜನೆಗಳಿಗೆ ನೆರವು, ವೈದ್ಯಕೀಯ ಸಹಾಯ ಮುಂತಾದವು ಕೆಲವು ಉತ್ತೇಜಕಗಳು.ಇಷ್ಟೇ ಅಲ್ಲ, ಕಚೇರಿಯ ಮುಖ್ಯಸ್ಥ ತನ್ನ ಉದ್ಯೋಗಿಗಳಿಂದಲೂ ಸಲಹೆಗಳನ್ನು ಸ್ವೀಕರಿಸಲು ಮುಂದಾಗುತ್ತಾನೆ. ಹೀಗೆ ಉದ್ಯೋಗಿಗಳು ನೀಡಿದ ಸಲಹೆಗಳ ಉತ್ತಮವಾಗಿದ್ದು, ಕೆಲಸಕ್ಕೆ ಸಹಾಯಕವಾಗಿದ್ದ ಪಕ್ಷದಲ್ಲಿ ಮತ್ತು ಖರ್ಚನ್ನು ಕಡಿಮೆ ಮಾಡುವಲ್ಲಿ ಸಹಾಯ ಮಾಡಿದಲ್ಲಿ ಸಲಹೆ ನೀಡಿದ ವ್ಯಕ್ತಿಗೆ ಬಹುಮಾನ ನೀಡಬಹುದು. ಇದರಿಂದಾಗಿ ಸಿಬ್ಬಂದಿ ವರ್ಗದಲ್ಲಿ ಒಂದು ರೀತಿಯ ಕಾರ್ಯಪರತೆಯುಂಟಾಗುತ್ತದೆ.ಕಚೇರಿಯ ವ್ಯವಸ್ಥೆಯ ಮುಖ್ಯಸ್ಥನ ಅತಿ ಕ್ಲಿಷ್ಟ ಸಮಸ್ಯೆಯೆಂದರೆ ಮಧ್ಯಮ ವರ್ಗದ ಅಧಿಕಾರಿಗಳ ಆಯ್ಕೆ, ಶಿಕ್ಷಣ ಮತ್ತು ಕಾರ್ಯದಲ್ಲಿ ಅವರ ಹೊಂದಾವಣೆ. ಅನೇಕ ಸಮಯಗಳಲ್ಲಿ ಸಾಮಾನ್ಯವಾಗಿ ಉತ್ತಮ ಕೆಲಸಗಾರ ಉತ್ತಮ ಆಡಳಿತಗಾರನಾಗಿರಲು ಸಾಧ್ಯವಿಲ್ಲ. ಅದಕ್ಕೆ ಆತನಲ್ಲಿ ಕೆಲವು ವಿಶೇಷ ಗುಣಗಳಿರಬೇಕು. ಇವು ಆತನಲ್ಲಿ ಹುಟ್ಟಿನಿಂದ ಬಂದಿರಬಹುದು ಅಥವಾ ಬೆಳೆಸಿಕೊಂಡಂಥವಾಗಿರಬಹುದು. ಅತಿ ಮುಖ್ಯವಾದದ್ದೆಂದರೆ ಉದ್ಯೋಗಿಗಳೊಂದಿಗೆ ಹೊಂದಿಕೊಂಡು ನಡೆದು ಅವರಿಂದ ಕೆಲಸ ತೆಗೆದುಕೊಳ್ಳುವುದು. ಈ ವಿಷಯದಲ್ಲಿ ಮಧ್ಯಸ್ಥ ಆಡಳಿತಗಾರನ ಕೆಲಸ ಬಹಳ ಮುಖ್ಯವಾದದ್ದು.ಕಚೇರಿಯ ಕಾರ್ಯಾಚರಣೆಯಲ್ಲಿ ಮುಖ್ಯಸ್ಥನ ಸ್ಥಾನ ಅತ್ಯಂತ ಪ್ರಮುಖವಾದದ್ದು. ಕೆಲಸದ ಮುನ್ನಡೆ ಬಹುತೇಕ ಆತನ ಬುದ್ಧಿಶಕ್ತಿ, ನಡೆವಳಿಕೆ ಮತ್ತು ಕಾರ್ಯದಕ್ಷತೆಯನ್ನೇ ಅವಲಂಬಿಸಿರುತ್ತದೆ. ಆತನೇನಾದರೂ ಈ ವಿಷಯಗಳಲ್ಲಿ ಶಕ್ತಿಹೀನನಾಗಿದ್ದಲ್ಲಿ ಕೆಲಸ ಸುಗಮವಾಗಿ ನಡೆಯದೆ ಅನೇಕ ತೊಂದರೆಗಳನ್ನು ಅನುಭವಿಸಬೇಕಾಗಬಹುದು.
ಆಡಳಿತದಲ್ಲಿ ಮಿತವ್ಯಯ
ಕಚೇರಿಯ ವೆಚ್ಚವಿತರಣೆ ಬಹಳ ಮುಖ್ಯ ಅಂಶ. ಒಂದು ಸಂಸ್ಥೆಯ ಲಾಭ ಹೆಚ್ಚಿಸಲು ಹೆಚ್ಚುಗಳಿಕೆಯಂತೆ ಮಿತವ್ಯಯವೂ ಮುಖ್ಯ. ಕಚೇರಿಯ ಮಿತವ್ಯಯದ ಬಗ್ಗೆ ನಡೆಯುತ್ತಿರುವ ಸಂಶೋಧನೆ ಇಂದು ನಿನ್ನೆಯದಲ್ಲ. ಇದನ್ನು ಸು. 3-4 ಸಾವಿರ ವರ್ಷಗಳಿಂದಲೂ ನಡೆಸಲಾಗುತ್ತಿದೆ. ಮಿತವ್ಯಯದ ಅಂಶಗಳು ಅನೇಕಾನೇಕ. ಅವುಗಳಲ್ಲಿ ಪ್ರಮುಖವಾದವನ್ನು ಇಲ್ಲಿ ಕೊಡಲಾಗಿದೆ.
ಭೌತಿಕ ಅಂಶಗಳು:
ಮಿತವ್ಯಯದ ಪ್ರಶ್ನೆ ಬಂದಾಗ ದೂರಾಲೋಚನೆ ಇಲ್ಲದ ಅಧಿಕಾರಿಗಳು ಉದ್ಯೋಗಿಗಳನ್ನು ಕೆಲಸದಿಂದ ತೆಗೆದುಹಾಕಲು ಅಥವಾ ಅವರ ಸಂಬಳವನ್ನು ಕಡಿಮೆ ಮಾಡಲು ಸಾಮಾನ್ಯವಾಗಿ ಪ್ರಯತ್ನಿಸುತ್ತಿರುತ್ತಾರೆ. ಇದು ಒಂದು ರೀತಿಯ ತಪ್ಪು ಕಲ್ಪನೆ. ಬೇರೆಲ್ಲ ವಿಧಾನಗಳೂ ವಿಫಲವಾದಾಗ ಕೊನೆಯದಾಗಿ ಮಾತ್ರವೇ ಈ ಕ್ರಮ ಕೈಕೊಳ್ಳಬೇಕು. ಮೊಟ್ಟಮೊದಲನೆಯದಾಗಿ, ಕಚೇರಿಯ ಕೆಲಸವನ್ನು ವಿಮರ್ಶಿಸಿದಾಗ ಕಾಣುವ ಅಂಶಗಳೆಂದರೆ ಉದ್ಯೋಗಿಗಳ ವಿಳಂಬ ವರ್ತನೆ, ಕಾರ್ಯದಲ್ಲಿ ಆಲಸ್ಯ ಮತ್ತು ಪ್ರಯೋಜನಕ್ಕೆ ಬಾರದ ಕೆಲಸದ ನಿರ್ವಹಣೆ. ಇವನ್ನು ತಪ್ಪಿಸಿದಲ್ಲಿ ಕಚೇರಿಯ ಕೆಲಸ ಸುಗಮವಾಗಿ ಮತ್ತು ಕಾಲಕ್ಕೆ ತಕ್ಕಂತೆ ಮುಂದುವರಿಯುತ್ತದೆ. ಸುವ್ಯವಸ್ಥಿತ ಕಚೇರಿಗಳಲ್ಲಿ. ಅದರಲ್ಲೂ ಕೈಗಾರಿಕಾ ಕಚೇರಿಗಳಲ್ಲಿ, ಇವನ್ನು ಕಾಣಲು ಸಾಧ್ಯವೇ ಇಲ್ಲ. ಈ ರೀತಿಯ ಕಾಲನಷ್ಟವನ್ನು ತಪ್ಪಿಸುವ ಹೊಣೆ ಅಧಿಕಾರಿಯದಕ್ಷತೆಯನ್ನು ಅವಲಂಬಿಸಿರುತ್ತದೆ.
ಕಚೇರಿಯ ಕೆಲಸ
ಕಚೇರಿಯ ಕೆಲಸದಿಂದ ಆಗುವ ಬಳಲಿಕೆಯನ್ನು ಆದಷ್ಟು ಕಡಿಮೆ ಮಾಡಿದಲ್ಲಿ ಕೆಲಸಕ್ಕೆ ತಪ್ಪಿಸಿಕೊಳ್ಳುವುದು, ಕಡಿಮೆ ಕೆಲಸ ಮಾಡುವುದು, ಕೆಳದರ್ಜೆಯ ಕೆಲಸ ಮಾಡುವುದು ಮುಂತಾದವನ್ನು ತಪ್ಪಿಸಬಹುದು. ಕೆಲಸವನ್ನು ಸರಳ ಮತ್ತು ಸುಲಭಗೊಳಿಸುವುದರಿಂದ ಮಾನಸಿಕ ಮತ್ತು ದೈಹಿಕ ಬಳಲಿಕೆಯನ್ನು ಕಡಿಮೆ ಮಾಡಬಹುದು. ಕಚೇರಿಯಲ್ಲಿ ಹಿತಕರವಾದ ಬೆಳಕಿನ ವ್ಯವಸ್ಥೆ ಇರಬೇಕು. ಇದು ಉದ್ಯೋಗಿಯ ದೈಹಿಕ ಮತ್ತು ಮಾನಸಿಕ ಶ್ರಮವನ್ನು ಬಹಳ ಕಡಿಮೆ ಮಾಡುತ್ತದೆ. ಸರಿಯಾದ ಬೆಳಕಿನ ವ್ಯವಸ್ಥೆಯಿಂದ ಉತ್ಪಾದನೆಯನ್ನು ಶೇ. 20ರಷ್ಟು ಹೆಚ್ಚಿಸಬಹುದು ಎಂಬುದನ್ನು ಸಂಶೋಧನೆಗಳಿಂದ ಸ್ಥಿರಪಡಿಸಲಾಗಿದೆ. ಬೆಳಕಿನ ವ್ಯವಸ್ಥೆಯೇ ಅಲ್ಲದೆ ಗೋಡೆಗಳಿಗೆ ಹಚ್ಚುವ ಬಣ್ಣವೂ ಕಣ್ಣುಗಳಿಗೆ ಒಂದು ರೀತಿಯ ತಂಪನ್ನು ನೀಡಬೇಕು. ಕಚೇರಿಯಲ್ಲಿ ಗಾಳಿಗೆ ಹೆಚ್ಚು ಅವಕಾಶವಿರಬೇಕು. ಹೀಗಿದ್ದಲ್ಲಿ ಉದ್ಯೋಗಿಗಳಿಂದ ಹೆಚ್ಚು ಕೆಲಸ ಪಡೆಯಬಹುದು.ಗದ್ದಲಮಯ ಕಚೇರಿಯಲ್ಲಿ ಕೆಲಸ ಮಂದಗತಿಯಲ್ಲಿ ಅಥವಾ ವಕ್ರರೀತಿಯಲ್ಲಿ ಸಾಗಬಹುದು, ಶಬ್ದ ಆದಷ್ಟು ಕಡಿಮೆಯಿರುವಂತೆ ಪ್ರಯತ್ನಿಸಬೇಕು. ಸುಮಧುರ ಸಂಗೀತ ಕೆಲಸಗಾರನ ಕೆಲಸದ ಗತಿಯನ್ನು ಹೆಚ್ಚಿಸುತ್ತದೆ ಎಂಬ ವಿಷಯವನ್ನು ಕಂಡುಕೊಳ್ಳಲಾಗಿದೆ. ಆದ್ದರಿಂದ ಮಂದವಾದ, ಮಧುರವಾದ ಹಿನ್ನೆಲೆ ಸಂಗೀತವಿದ್ದಲ್ಲಿ ಒಳ್ಳೆಯದೆಂದು ಭಾವಿಸಲಾಗಿದೆ.ಇದೇ ಅಲ್ಲದೆ ಉದ್ಯೋಗಿಗೆ ಕೊಡುವ ಪೀಠೋಪಕರಣಗಳು ಸುಖಪ್ರದವಾಗಿದ್ದು ಕೆಲಸ ಮಾಡಲು ಸಹಾಯಕವಾಗಿರಬೇಕು. ಕೆಲಸದ ಮಧ್ಯೆ ಸ್ವಲ್ಪ ವಿರಾಮ ನೀಡಿದಲ್ಲಿ ಬಳಲಿಕೆಯನ್ನು ನಿವಾರಿಸಿಕೊಂಡು ಮತ್ತೆ ಹೆಚ್ಚು ದಕ್ಷತೆಯಿಂದ ಕೆಲಸ ಮುಂದುವರಿಸಲು ಸಾಧ್ಯವಾಗುತ್ತದೆ.
ಕೇಂದ್ರೀಕರಣ
ಕಚೇರಿಯ ಕೆಲಸವನ್ನು ಕೇಂದ್ರೀಕರಿಸುವುದರಿಂದ ಅನೇಕ ರೀತಿಯಲ್ಲಿ ಮಿತವ್ಯಯ ಸಾಧಿಸಬಹುದು. ಇಂದಿನ ಕಚೇರಿಗಳಲ್ಲಿ ಹೆಚ್ಚುಹೆಚ್ಚಾಗಿ ಯಂತ್ರಗಳನ್ನು ಉಪಯೋಗಿಸುತ್ತಿರುವುದರಿಂದ ಕೆಲಸದ ಕೇಂದ್ರೀಕರಣ ಹೆಚ್ಚಾಗುತ್ತಿದೆ. ಹೆಚ್ಚಾಗಿ ಕೇಂದ್ರೀಕರಣವಿರುವ ವಿಭಾಗಗಳೆಂದರೆ ಲೆಕ್ಕದ ವಿಭಾಗ, ಹಣಕಾಸು ವಿಭಾಗ, ಸಿಬ್ಬಂದಿ ವಿಭಾಗ, ಕೊಳ್ಳುವ ಮತ್ತು ಮಾರುವ ವಿಭಾಗ, ಮತ್ತು ಬೆರಳಚ್ಚು ವಿಭಾಗ, ಇದರಿಂದಾಗಿ ಆ ವಿಭಾಗಗಳಲ್ಲಿ ಕೆಲಸ ಮಾಡುವವರು ಹೆಚ್ಚು ನಿಷ್ಣಾತರಾಗಿ ಚೆನ್ನಾಗಿ ಮತ್ತು ಸುಗಮವಾಗಿ ಕೆಲಸ ಮಾಡಲು ಸಹಾಯವಾಗುತ್ತದೆ. ಅದೂ ಅಲ್ಲದೆ ಕಾಲವಿಳಂಬ ಕಡಿಮೆಯಾಗುತ್ತದೆ. ಕಡಿಮೆ ಜನಗಳನ್ನು ಕೆಲಸಕ್ಕೆ ತೆಗೆದುಕೊಳ್ಳುವುದರಿಂದ ಖರ್ಚಿನ ಉಳಿಕೆಯಾಗುತ್ತದೆ. ಮುಖ್ಯಸ್ಥನಿಗೆ ಆವಶ್ಯವಾದ ಮತ್ತು ರಹಸ್ಯ ಕಲಾಪಗಳ ವಿಭಾಗಗಳನ್ನು ಬಿಟ್ಟು ಉಳಿದೆಲ್ಲ ವಿಭಾಗಗಳನ್ನು ಕೇಂದ್ರೀಕೃತಗೊಳಿಸಿದಲ್ಲಿ ಮಿತವ್ಯಯ ಹೆಚ್ಚು ಸಾಧಿಸಬಹುದು.ಕಚೇರಿಯ ಸಲಕರಣೆಗಳ ಸರಿಯಾದ ಉಪಯೋಗದಿಂದಲೂ ಮಿತವ್ಯಯ ಸಾಧ್ಯ. ಹೆಚ್ಚು ಬೆಲೆಯ ಯಂತ್ರಗಳು ಬೇಕೇ ಆಗಿದ್ದ ಪಕ್ಷದಲ್ಲಿ ಮಾತ್ರ ಅವನ್ನು ಕೊಳ್ಳಬೇಕು. ಇಲ್ಲದಿದ್ದಲ್ಲಿ ಅವನ್ನು ಬಾಡಿಗೆಯ ಮೇಲಾಗಲಿ ಬೇರೊಬ್ಬರೊಡನೆ ಸಹ ಭಾಗಿತ್ವದಲ್ಲಿಯಾಗಲಿ ಪಡೆದು ಉಪಯೋಗಿಸಬಹುದು. ಇದರಿಂದಾಗಿ ಆರಂಭಿಕ ಖರ್ಚಿನ ಉಳಿತಾಯವಾಗುತ್ತದೆ. ಮುಂದೆ ಸಂಸ್ಥೆ ಚೆನ್ನಾಗಿ ಬೆಳೆದಾಗ ಅಂಥ ಭಾರಿ ಬೆಲೆಯ ಯಂತ್ರಗಳನ್ನು ಕೊಳ್ಳಬಹುದು.
ಸಾಮಗ್ರಿ ಹಂಚಿಕೆಯ ಕಾರ್ಯದ ಕೇಂದ್ರೀಕರಣ
, ಸಣ್ಣ ಸಣ್ಣ ಮೊತ್ತದಲ್ಲಿ ಅದರ ಹಂಚಿಕೆ ಮತ್ತು ಸೂಕ್ತವಾದ ನಮೂನೆಗಳ (ಫಾರಂ) ಬಳಕೆ-ಇವುಗಳಿಂದ ಶ್ರಮವೂ ಸಮಯವೂ ಹಣವೂ ಉಳಿತಾಯವಾಗುತ್ತವೆ. ಅನಾವಶ್ಯಕ ಕ್ರಿಯೆಯನ್ನು ತಪ್ಪಿಸುವ ನಮೂನೆಗಳು ಕಚೇರಿಯ ಕಚ್ಚಾಸಾಮಗ್ರಿ ಎಂಬುದು ಸುಳ್ಳಲ್ಲ. ಇವು ಸರಳವೂ ಪರಿಷ್ಕೃತವೂ ಆಗಿದ್ದು, ಉಪಯುಕ್ತದೃಷ್ಟಿಯಿಂದ ಇವನ್ನು ಅಳವಡಿಸಿದ್ದಾದರೆ ಸಾರ್ಥಕವೂ ಮಿತವ್ಯಯಕರವೂ ಆಗಿರುತ್ತವೆ.
ಮುನಿರತ್ನ
ಮುನಿರತ್ನಂ ಸುಬ್ರಮಣ್ಯ ನಾಯ್ಡು, ರಾಜರಾಜೇಶ್ವರಿನಗರ ವಿಧಾನಸಭಾ ಕ್ಷೇತ್ರದ ಶಾಸಕ. ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪಕ್ಷದ ನೇತಾರ.
ವಿವರ
.
ಅವಧಿ
೨೦೧೩ರ ವಿಧಾನಸಭೆ ಚುನಾವಣೆಯಲ್ಲಿ ಭಾರತೀಯ ಜನತಾ ಪಕ್ಷದ ಅಭ್ಯರ್ಥಿ ಎಂ ಶ್ರೀನಿವಾಸ್‌ರ ವಿರುದ್ಧ ಗೆದ್ದರು. ೨೦೧೮ರವರೆಗೆ ಇವರ ಸೇವಾವಧಿ.
ರಾಜಕೀಯ ಜೀವನ
ಪುರಪಿತೃ: ೨೦೧೦-೨೦೧೩, ಯಶವಂತಪುರ ವಾರ್ಡ್, ಬೆಂಗಳೂರು ಮಹಾನಗರಪಾಲಿಕೆ[] ಕ್ಲಾಸ್ -೧ಎ ಕಂಟ್ರಾಕ್ಟರ್, ಬೆಂಗಳೂರು ಮಹಾನಗರಪಾಲಿಕೆ: ೧೯೦೮೦-೨೦೧೦
ಕನ್ನಡ ಚಿತ್ರರಂಗ
ಮುನಿರತ್ನ ಕನ್ನಡ ಚಿತ್ರ ನಿರ್ಮಾಪಕರಾಗಿ ದುಡಿದಿದ್ದಾರೆ. ಆಂಟಿ ಪ್ರೀತ್ಸೆ[], ಕಂಬಾಲಹಳ್ಳಿ[], ಅನಾಥರು[], ಕಠಾರಿವೀರ ಸುರಸುಂದರಾಂಗಿ[] (ಕನ್ನಡದ ಮೊದಲ ೩-ಡಿ ಚಿತ್ರ) ಈ ಚಿತ್ರಗಳನ್ನು ನಿರ್ಮಿಸಿದ್ದಾರೆ.
ಮುನಿರತ್ನ ನಿರ್ಮಾಪಕ ರಾಕ್‌ಲೈನ್ ವೆಂಕಟೇಶ್‌ರ ಬೀಗರೂ ಕೂಡ.
ಕಂಬಾಲಪಲ್ಲಿಯ ದಲಿತರ ಹತ್ಯೆ ಯನ್ನು ಆಧರಿಸಿದ ಕಂಬಾಲಹಳ್ಳಿ ಚಿತ್ರಕ್ಕೆ ೨೦೦೨ರ ಸಾಲಿನ ಉತ್ತಮ ಕಥಾಲೇಖಕ ವಿಭಾಗದ ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿ ಪಡೆದಿದ್ದಾರೆ. ಕರ್ನಾಟಕ_ವಿಧಾನಸಭೆ_ಚುನಾವಣೆ,_2013
ವರ್ಗ:ಶಾಸಕರು ವರ್ಗ:ರಾಜಕಾರಣಿಗಳು ವರ್ಗ:ಕನ್ನಡ ಚಲನಚಿತ್ರ ನಿರ್ಮಾಪಕರು ವರ್ಗ:ರಾಜಕೀಯ ವರ್ಗ:ಕರ್ನಾಟಕದ_ಶಾಸಕರು
ಕರಣೆ ಕಲ್ಲು
ಮೃದಂಗಕ್ಕೆ ಬಹು ಮುಖ್ಯವಾದದ್ದು ಬಲ ಭಾಗದ ಕರಣೆ. ಮೃದಂಗದ ನುಡಿಸಾಣಿಕೆ ಸಂಪೂರ್ಣವಾಗಿ ಇರುವುದು ಬಲ ಭಾಗದ ಕರಣೆಯಿಂದ ಮಾತ್ರ. ಈ ಕರಣೆಯನ್ನು ಒಂದು ವಿಶಿಷ್ಟವಾದ ಕಲ್ಲಿನಿಂದ ತಯಾರಿಸಲ್ಪಡಲಾಗುತ್ತದೆ. ಈ ಕಲ್ಲಿಗೆ    ಕಿಟ್ಟ  ಎಂದು ಹೆಸರು. ಇದು ಮೃದಂಗ ವಾದಕರಿಗೆ ಚಿನ್ನದ ಕಲ್ಲು. ಚಿನ್ನದ ಹಾಗೆ ಕಾಣದಿದ್ದರು ಹಾಗೂ ಚಿನ್ನದ ಬಣ್ಣವಿಲ್ಲದಿದ್ದರು ಅದು ಮೃದಂಗ ವಾದಕರಿಗೆ ಚಿನ್ನವೇ, ಇದಕ್ಕೆ ಕಾರಣ ಕರಣೆಯಿಂದ ಮಾತ್ರ ನುಡಿಸಲಾಗುವ  ಮೀಟು, ಛಾಪು, ಅರೆ ಛಾಪುಗಳಂತಹ ವಿಶಿಷ್ಟವಾದ ಅಕ್ಷರಗಳು.ಕರಣೆ ಇಲ್ಲದಿದ್ದರೆ ಬಹುಶಃ ಮೃದಂಗವು ಪಾಶ್ಚಾತ್ಯ ಸಂಗೀತದ ಡ್ರಮ್ಸ ಆಗುತಿತ್ತೇನೋ ಅಥವಾ ನಮ್ಮ ಕರ್ನಾಟಕ ಹಾಗೂ ಹಿಂದುಸ್ತಾನಿ ಸಂಗೀತಗಳ ಢೋಲಕ್ಕ ಆಗಿಯೇ ಉಳಿದು ಉಳಿದು ಬಿಡುತಿತ್ತೇನೊ.
ಈ ಕರಣೆ ಕಲ್ಲು ಬಹಳ ಅಪರೂಪವಾಗಿದೆ. ಅದಕ್ಕೆ ಕಾರಣ ಸರಿಯಾದ ಮಾಹಿತಿ ಇಲ್ಲದೆ ಇರುವುದು ಹಾಗೂ ನಿಗೂಢವಾಗಿ ತಯಾರಕರಲ್ಲೆ ಉಳಿದು ಬಂದಿರುವುದರಿಂದ. ಮೃದಂಗಕ್ಕೆ ಕರಣೆ ಹಾಕುವುದು ಒಂದು ವಿಶಿಷ್ಟವಾದ ಕಲೆ. ಶ್ರುತಿ ಜ್ಞಾನವಿದ್ದು ಅದರ ಸೂಕ್ತವಾದ ಮಾಹಿತಿ, ತರಬೇತಿ ಹಾಗೂ ಅಭ್ಯಾಸವಿದ್ದರೆ ಮಾತ್ರ ಸಾಧ್ಯ. ಮೃದಂಗ ವಾದ್ಯದಲ್ಲಿ  ವಿಭಿನ್ನ ರೀತಿಯಯಾದ ಶಬ್ಧಾಕ್ಷರಗಳು ಹೊರಹೊಮ್ಮುವುದು ಕರಣೆಯಿಂದ. ಮೃದಂಗದ ನುಡಿಸಾಣಿಕೆಯಲ್ಲಿ  ಛಾಪು ಮೀಟು ಹಾಗೂ ಕೆಲವು ಪರಂಪರೆಯಲ್ಲಿ ಬಳೆದು ಬಂದಿರುವ ಅರೆ ಛಾಪುವಿನಂತಹ ವಿಶಿಷ್ಟವಾದ ಅಕ್ಷರಗಳು ಈ ಕರಣೆಯಿಂದ ನುಡಿಸಲು ಸಾಧ್ಯವಾಗುವವು. ಇದರ ಮಹತ್ವ ತಿಳಿಯಲು ನಾವು ನೀವು ಕಲಿಯ ಬೇಕ್ಕಾಗುತ್ತದೆ. ಕಿಟ್ಟ ಎಂಬ ಕಲ್ಲಿನ ಬಗ್ಗೆ ಹೆಚ್ಚಿನ ಮಾಹಿತಿ ಇಲ್ಲದಿದ್ದರು, ಇದರ ಬಗ್ಗೆ ನಮ್ಮ ಹಳ್ಳಿ ಜನರಿಗೆ ತಿಳಿದಿದೆ. ಪಟ್ಟಣದಲ್ಲಿ ಇದರ ಹೆಸರು ಗೊತ್ತಿಲ್ಲ ದ ಕಾರಣ ಇದರ ಮಾಹಿತಿ ಅಷ್ಟಾಗಿ ಇಲ್ಲ ಹಾಗೂ ಇದು ನಿಗೂಢವಾಗಿ ತಯಾರಕರಲ್ಲೆ ಉಳಿದು ಬಿಟ್ಟಿದೆ. ಈ ಕರಣೆಯನ್ನು ತಯಾರಿಸುವ ಕಲ್ಲಿಗೆ ಕಿಟ್ಟ ಎಂದು ಕರೆಯುತ್ತಾರೆ ಹಾಗೂ ಬಹಳಷ್ಟು ಕಡೆ ಇದಕ್ಕೆ ಬೇರೆ ಹೆಸರಿನಿಂದ ಕರೆಯುತ್ತಾರೆ. ಕರಣೆ ಕಲ್ಲು, ಪುಡಿ(Ferric Iron Oxide) ಎಂದು ಹೆಚ್ಚಾಗಿ ಬಳಸುವುದರಿಂದ ಅದರ ನಿಜವಾದ ಹೆಸರು ಗೊತ್ತಿಲ್ಲದಾಗಿದೆ.
^ಮೃದ೦ಗ ಕರಣೆ ಹಾಕುವ ಕ್ರಮ
ಕ್ಯಾ ಸು
ಕ್ಯಾ ಸು ಬರ್ಮಾ ದೇಶದ ಖ್ಯಾತ ಚಲನಚಿತ್ರ ಮತ್ತು ಟಿವಿ ನಟ ಮತ್ತು ಗಾಯಕ.
ಬಾಲ್ಯ
ಕ್ಯಾ ಸು ೧೯೮೭ರ ಡಿಸೆಂಬರ್ ೧೨ ರಂದು ಬರ್ಮಾ ದೇಶದ ಬಾಗೋ ಪ್ರಾಂತ್ಯದ ತವುಂಗೋ ಎಂಬಲ್ಲಿ ಜನಿಸಿದರು. ಇವರ ತಾಯಿ ಆಯೆ ಆಯೆ ಖೇಂಗ್. ಇವರ ತಂದೆ ತೇಯಿನ್ ಆಂಗ್. ಇವರ ಅಣ್ಣ ಖ್ಯಾತ ಗಾಯಕ ಮತ್ತು ಕವಿ ಹಿವಾನ್ ಪೇಂಗ್. ಕ್ಯಾ ಸು ೨೦೦೨ರವರೆಗೆ ತವುಂಗೋನಲ್ಲಿನ ಬಿ ಇ ಹೆಚ್ ಎಸ್ ಶಾಲೆಯಲ್ಲಿ ಕಲಿತರು. ೨೦೦೮ರಲ್ಲಿ ತವುಂಗೋ ವಿಶ್ವವಿದ್ಯಾಲಯದಲ್ಲಿ ಪ್ರಾಣಿ ಶಾಸ್ತ್ರ ವಿಷಯದಲ್ಲಿ ಬೆ ಎಸ್ಸಿ ಪದವಿ ಪಡೆದರು. ವಿಜ್ಞಾನ ವಿಷಯದಲ್ಲಿ ಪದವಿ ಪಡೆದಾಗಿಯೂ, ನಟನೆಗೆ ಇಳಿದ ಹಿರಿಮೆ ಕ್ಯಾ ಸು ರದ್ದು.
ವೃತ್ತಿ
೨೦೧೨ರಲ್ಲಿ ಕ್ಯಾ ಸು ನಟನಾ ತರಬೇತಿ ಪಡೆದು ಫಾರ್ ಎವೆರ್ ಸಂಸ್ಥೆಗೆ ಸೇರಿದರು. ೨೦೧೪ರಲ್ಲಿ ಎಂ ಆರ್ ಟಿ ವಿ ಚಾನೆಲ್ಲಿನಲ್ಲಿ ಪ್ರಸಾರವಾದ ಫಾರ್ ಎವೆರ್ ಮಂಡಾಲೇ ಎಂಬ ಚಿತ್ರದಲ್ಲಿ ನಟಿಸಿದರು. https://en.m.wikipedia.org/wiki/Forever_Mandalay ಮಂಡಾಲೇ ಜೈಲಿಗೆ ಹೆಸರುವಾಸಿ ಆಗಿರುವ ಜಾಗದ ಹೆಸರು ಹೊಂದಿದ್ದ ಈ ಸರಣಿಯು, ವೃದ್ಧ ದಂಪತಿಯ ಬಗ್ಗೆ ಸರ್ವಕಾಲೀನ ಪ್ರೀತಿಯನ್ನು ಸಾರಿತು. ೩೦ ಭಾಗಗಳ ಈ ಟಿವಿ ಸರಣಿ ಇದರ ಬೆನ್ನಲ್ಲೇ ಕ್ಯಾ ಸು ಹಲವು ಟಿವಿ ಸರಣಿಯಲ್ಲಿ ಅವಕಾಶ ಗಿಟ್ಟಿಸಿದರು. ಹ್ಯಾಪಿ ಬೀಚ್ ಎಂಬ ಹಾಸ್ಯ ಸರಣಿಯಲ್ಲಿ ನಟಿಸಿ ಕ್ಯಾ ಸು ಬಲು ಜನಪ್ರಿಯತೆ ಗಳಿಸಿದರು. ಅದೇ ವರ್ಷ ಕ್ಯಿ ಜ಼್ಾವ್ ಟೆಟ್ ಜೊತೆಗೆ ಪ್ಲವರ್ಸ್ ಅಂಡ್ ಬಟರ್ ಫ್ಲೈಸ್ ಎಂಬ ಇನ್ನೊಂದು ಹಾಸ್ಯ ಸರಣಿಯಲ್ಲಿ ನಟಿಸಿ ಕ್ಯಾ ಸು ಹೆಸರು ಮಾಡಿದರು.
ಊ ಯಿನ್ ಮ್ಹು ಫಿಟ್ ಫು ಚಿನ್ ಥೇ ಎಂಬ ಧಾರಾವಾಹಿಯಲ್ಲಿ ಹೈನ್ ಟೆಟ್ ಜೊತೆ ನಟಿಸಿದ ಕ್ಯಾ ಸು, ದೊಡ್ಡ ಹೆಸರು ಮಾಡಿದರು.
೨೦೧೮ರಲ್ಲಿ ಕ್ಯಾ ಸು, ಫಾಯ್ ಶ್ವಿನ್ ಚಿನ್ ವಿಟ್ ನ್ಯಿನ್ ಎಂಬ ಸರಣಿಯಲ್ಲಿ ನಟಿಸಿದರು. ಈ ಸರಣಿಯಲ್ಲಿ ಜನಪ್ರಿಯ ನಟ ಯಮೋನೇ ನಾಯಿಂಗ್ ಜೊತೆ ನಟಿಸುವ ಅವಕಾಶ ಕ್ಯಾ ಸು ರಿಗೆ ದೊರಕಿತು. ಅದೇ ವರ್ಷ ಶೆವ್ ಫೋ ಸಾರ್ ಸೊನೆ ಯಾತ್ ಮ್ಯಾಯ್ ಧಾರಾವಾಹಿಯಲ್ಲಿ ಚ್ಯು ಲೇಯ್ ಜೊತೆ ನಟಿಸಿದರು. ವರ್ಷದ ಕಡೆಯಲ್ಲಿ ಟಾಕ್ಸಿಕ್ ಎಂಬ ಸಾಹಸಮಯ ಧಾರಾವಾಹಿಯಲ್ಲಿ ಸಾಹಸ ಭರಿತ ದೃಶ್ಯಗಳಲ್ಲಿ ನಟಿಸಿ, ಹೆಸರುವಾಸಿ ಆದರು.
೨೦೧೮ರಲ್ಲಿ ಹಾಸ್ಯ ಟಿವಿ ಸರಣಿ ಪ್ಯಾವ್ ಶ್ವಿನ್ ವಿಟ್ ನ್ಯಿನ್ ನಲ್ಲಿ ವಿಂಟ್ ಯಮೋನೆ ನಾಯಿಂಗ್ https://www.instagram.com/wintyamonenaing/ ಜೊತೆ ನಟಿಸಿ ಹೆಸರು ಗಳಿಸಿದರು. ೨೦೧೯ರ ಜನಪ್ರಿಯ ಸಾಹಸಮಯ ಧಾರಾವಾಹಿ ರೂಂ‌ ನಂಬರ್ ನಲ್ಲಿ ನಟಿಸಿದ ಕ್ಯಾ ಸು, ೨೦೨೦ರಲ್ಲಿ ಮಿಲಿಟರಿ ಹಿನ್ನೆಲೆ ಉಳ್ಳ ಲೆಜೆಂಡ್ಸ್ ಆಫ್ ವಾರಿಯರ್ಸ್ ಎಂಬ ಟಿವಿ ಸರಣಿಯಲ್ಲಿ ಯೋಧನ ಪಾತ್ರ ಮಾಡಿದರು. ಕರೋನಾ ಮುಂಚೆ ಸಿದ್ಧವಾದ ಈ ಟಿವಿ ಸರಣಿ ಬಲು ಜನಪ್ರಿಯ ಆಯಿತು.
ವರ್ಗ:ಚಲನಚಿತ್ರ ನಟರು
ಕಮಲಾಪುರದ ಕೆಂಪು ಬಾಳೆಹಣ್ಣು
ಕಮಲಾಪುರ ಕೆಂಪು ಬಾಳೆ ಒಂದು ವಿಶೇಷವಾದ ಕೆಂಪು ಬಾಳೆಯ ತಳಿಯಾಗಿದ್ದು, ಇದನ್ನು ಭಾರತದ ಕರ್ನಾಟಕದ ಕಲಬುರಗಿ ಜಿಲ್ಲೆಯ ಕಮಲಾಪುರ ಗ್ರಾಮದ ಕಣಿವೆ ಮತ್ತು ಅದರ ಸುತ್ತಮುತ್ತಲಿನ ಪ್ರದೇಶಗಳಲ್ಲಿ ಪ್ರತ್ಯೇಕವಾಗಿ ಬೆಳೆಯಲಾಗುತ್ತದೆ. ಇದನ್ನು "ಶ್ರೀಮಂತರ ಹಣ್ಣು" ಎಂದು ಕರೆಯಲಾಗುತ್ತದೆ, ಏಕೆಂದರೆ ಇದು ಗೊಬ್ಬರ (ಕಂಪೋಸ್ಟ್, ನಿರ್ದಿಷ್ಟವಾಗಿ ದೊಡ್ಡ ಪ್ರಮಾಣದಲ್ಲಿ), ನೀರು ಮತ್ತು ಕಾರ್ಮಿಕರೊಂದಿಗೆ ಕೃಷಿಯಲ್ಲಿ ಹೆಚ್ಚಿನ ಒಳಹರಿವಿನಿಂದ ಇತರ ಬಾಳೆಹಣ್ಣುಗಳಿಗೆ ಹೋಲಿಸಿದರೆ ಹೆಚ್ಚಿನ ಬೆಲೆಗೆ ಮಾರಾಟವಾಗುತ್ತದೆ. ಅದರ ಚರ್ಮವು ಕೆಂಪು ಬಣ್ಣದ್ದಾಗಿದ್ದು, ತಿರುಳು ಕೆನೆ ಬಣ್ಣದಲ್ಲಿ ಆಹ್ಲಾದಕರ ರುಚಿಯನ್ನು ಹೊಂದಿರುತ್ತದೆ. ಇದು ವಿಟಮಿನ್ ಸಿ ಮತ್ತು ಬಿ೬ ನೊಂದಿಗೆ ಹೆಚ್ಚಿನ ಕ್ಯಾಲೋರಿ ಮೌಲ್ಯವನ್ನು ಹೊಂದಿದ್ದು ಆರೋಗ್ಯಕರ ಆಹಾರವಾಗಿದೆ.
ತೋಟಗಾರಿಕಾ ಉತ್ಪನ್ನವನ್ನು ಭಾರತ ಸರ್ಕಾರದ ಸರಕುಗಳ ಭೌಗೋಳಿಕ ಸೂಚನೆಗಳ (ನೋಂದಣಿ ಮತ್ತು ರಕ್ಷಣೆ) ಕಾಯಿದೆ (GI ಕಾಯಿದೆ) ೧೯೯೯ ರ ಅಡಿಯಲ್ಲಿ ರಕ್ಷಿಸಲಾಗಿದೆ. ಇದನ್ನು "ಕಮಲಾಪುರ ಕೆಂಪು ಬಾಳೆಹಣ್ಣು" ಎಂಬ ಶೀರ್ಷಿಕೆಯಡಿಯಲ್ಲಿ ಹಕ್ಕು ಪತ್ರಗಳ ವಿನ್ಯಾಸಗಳು ಮತ್ತು ಟ್ರೇಡ್‌ಮಾರ್ಕ್‌ಗಳ ಕಂಟ್ರೋಲರ್ ಜನರಲ್ ಮೂಲಕ ನೋಂದಾಯಿಸಲಾಗಿದೆ ಮತ್ತು GI ಅಪ್ಲಿಕೇಶನ್ ಸಂಖ್ಯೆ ೧೩೩ ರಲ್ಲಿ ೩೧ನೇ ತರಗತಿಯ ಅಡಿಯಲ್ಲಿ ತೋಟಗಾರಿಕೆ ವಸ್ತು ಎಂದು ದಾಖಲಿಸಲಾಗಿದೆ. ಅದರ GI ಗುರುತಿನ ದೃಷ್ಟಿಯಿಂದ, ಈ ವಿಧದ ಬಾಳೆಹಣ್ಣುಗಳ ಮೇಲೆ ಜೆನೆಟಿಕ್ ಇಂಜಿನಿಯರಿಂಗ್ ಪರೀಕ್ಷೆಗಳನ್ನು ಮಾಡಲು ಅನುಮತಿಸಲಾಗುವುದಿಲ್ಲ ಮತ್ತುಈ ತಳಿಯು ಮೂಲವಾಗಿ ಕಮಲಾಪುರದ ರೈತ ಸಮುದಾಯದ ಆಸ್ತಿಯಾಗಿದೆ.
ಭೂಗೋಳಶಾಸ್ತ್ರ
ಈ ತಳಿಯ ಹಣ್ಣನ್ನು ಬೆಳೆಯುವ ಹಳ್ಳಿಗಳು ಕಮಲಾಪುರ ಮತ್ತು ಸುತ್ತಮುತ್ತಲಿನ ಪ್ರದೇಶಗಳಾದ ರಾಜನಾಳ್ ಮತ್ತು ನವನಿಹಾಳ್ ಗ್ರಾಮಗಳಲ್ಲಿವೆ ಮತ್ತು ಒಟ್ಟು ೧೦೦ ಹೆಕ್ಟೆರ್ ಪ್ರದೇಶಗಳನ್ನು ಹೊಂದಿವೆ. ಮೂರು ಕಡೆ ಬೆಟ್ಟಗಳಿಂದ ಸುತ್ತುವರಿದ ಕಣಿವೆಯಲ್ಲಿ ಬೆಟ್ಟದ ಇಳಿಜಾರುಗಳಲ್ಲಿ ಮಾತ್ರ ಇದನ್ನು ಬೆಳೆಯಲಾಗುತ್ತದೆ. ಇದರ ಮರದ ಕಾಂಡಗಳು ತುಂಬಾ ಎತ್ತರವಾಗಿರುವುದರಿಂದ ಚಂಡಮಾರುತದಿಂದ ಹಾನಿಯಾಗದಂತೆ ಬೆಳೆಗೆ ರಕ್ಷಣೆ ನೀಡುತ್ತದೆ. ಈ ತಳಿಯನ್ನು ಬಯಲು ಪ್ರದೇಶಗಳಲ್ಲಿ ಬೆಳೆಯಲು ಸಾಧ್ಯವಿಲ್ಲ.
ಗುಣಲಕ್ಷಣಗಳು
ಸಸ್ಯವು ಅದರ "ದಪ್ಪನಾದ ಕಾಂಡದೊಂದಿಗೆ" ಸುಮಾರು 22 to 25 ft ರವರೆಗೆ) ಎತ್ತರಕ್ಕೆ ಬೆಳೆಯುತ್ತದೆ. ಸುಮಾರು 3 to 3.2 ft ) ಸುತ್ತಳೆಯತೆಯನ್ನು ಹೊಂದಿದೆ, ಮತ್ತು ಹಸಿರು ಮತ್ತು ಹಳದಿ ಬಣ್ಣಗಳ ಛಾಯೆಗಳೊಂದಿಗೆ ಬೆಳೆಯುತ್ತದೆ. ಇದರ ಎಲೆಗಳು, ಆಯತಾಕಾರದ ಆಕಾರದಲ್ಲಿ, ಹಸಿರು ಮಿಶ್ರಿತ ಹಳದಿ ಬಣ್ಣದಿಂದ ಕೂಡಿ ಉದ್ದ ಮತ್ತು ಸುಲಭವಾಗಿ ಬೆಳೆಯುತ್ತದೆ. ಸಸ್ಯದ ಹೂವುಗಳು ಮತ್ತು ಹಣ್ಣುಗಳು ಸುಮಾರು ೧೦ ರಿಂದ ೧೧ ತಿಂಗಳ ಅವಧಿಯಲ್ಲಿ ಹೊಂದಿಕೊಂಡು ನಂತರ ಸುಮಾರು ೭-೮ ತಿಂಗಳುಗಳಲ್ಲಿ ಪಕ್ವತೆಯ ಅವಧಿಯನ್ನು ಅನುಸರಿಸಿದ ನಂತರ ಸುಮಾರು ೧೮ ತಿಂಗಳುಗಳಲ್ಲಿ ಕೊಯ್ಲು ಮಾಡಲಾಗುತ್ತದೆ. ಪ್ರತಿ ಮರವು ೧೫ ರಿಂದ ೨೦ ಕೆಜಿ ಇ ಳುವರಿ ನೀಡುತ್ತದೆ, ಪ್ರತಿ ಎಕರೆಗೆ ಸರಾಸರಿ ೧೧ ಟನ್, ಮತ್ತು ಸಾಮಾನ್ಯವಾಗಿ ಈ ತಳಿಯು ಕೀಟಗಳಿಂದ ಮುಕ್ತವಾಗಿದೆ. ಹಣ್ಣಿನ ಸಿಪ್ಪೆಯು ಕೆಂಪು  ಮಧ್ಯಮ ಬಣ್ಣದಲ್ಲಿದ್ದು ಅದರ ತಿರುಳು ಕೆನೆ ಬಣ್ಣದಲ್ಲಿದಲ್ಲಿರುತ್ತದೆ ಹಾಗು ಉತ್ತಮ ರುಚಿಯ ಗುಣವನ್ನು ಹೊಂದಿರುತ್ತದೆ.
ಸಸಿಗಳನ್ನು ನೆಡುವಾಗ ೫೦ ಸೆಂಟಿಮೀಟರ್ ಆಳಕ್ಕೆ ಹೊಂಡಗಳನ್ನು ಅಗೆದು ನಂತರ ಅದಕ್ಕೆ ಮಿಶ್ರಗೊಬ್ಬರ, ಬೇವಿನ ಎಲೆಗಳು, ಮೇಲ್ಮಣ್ಣು ಮತ್ತು ಸಾವಯವ ಗೊಬ್ಬರಗಳು ಹಾಗೂ ಬೂದಿಯ ತೆಳುವಾದ ಪದರವನ್ನು ತುಂಬಿಸಲಾಗುತ್ತದೆ. ಸುಮಾರು ೨ ವಾರಗಳ ನಂತರ ನಾಟಿ ಮಾಡಲಾಗುತ್ತದೆ. ಎರಡು ದಿಕ್ಕಿನಲ್ಲಿ ೭ಅಡಿ ಅಂತರದಲ್ಲಿ ನಾಟಿ ಮಾಡಲಾಗುತ್ತದೆ. ಇತ್ತೀಚಿನ ಆವಿಷ್ಕಾರದಲ್ಲಿ, ಬಾಳೆಹಣ್ಣಿನಲ್ಲಿ ನ್ಯಾಷನಲ್ ಕೌನ್ಸಿಲ್ ಆಫ್ ರಿಸರ್ಚ್ (ಎನ್‌ಸಿಆರ್‌ಬಿ) ಭಾರತದಲ್ಲಿ ಅಳವಡಿಸಿಕೊಂಡ ಇಸ್ರೇಲ್‌ನಲ್ಲಿ ನೆಡುವ ಅಭ್ಯಾಸವನ್ನು ಅನುಸರಿಸಿ, ಸಸ್ಯಗಳ ಅಂತರವನ್ನು ತ್ರಿಕೋನ ಮಾದರಿಯಲ್ಲಿ ಮಾರ್ಪಡಿಸಲಾಗಿದೆ, ಇದು ಹಿಂದಿನ ಪ್ರತಿ ೧೨೧೦ ಸಸ್ಯಗಳ ಬದಲಿಗೆ ೧೭೧೦ ಸಸ್ಯಗಳಿಗೆ ಅವಕಾಶ ಕಲ್ಪಿಸುತ್ತದೆ. ಎಕರೆಗೆ ಸುಮಾರು ೨೦ ಟನ್‌ಗಳಷ್ಟು ಇಳುವರಿಯನ್ನು ಹೆಚ್ಚಿಸಿದೆ ಎಂದು ಹೇಳಲಾಗುತ್ತದೆ. ನಾಟಿಯನ್ನು ಆಗಸ್ಟ್/ಸೆಪ್ಟೆಂಬರ್‌ನಲ್ಲಿ ಮಾಡಲಾಗುತ್ತದೆ ಮತ್ತು ನಾಟಿ ಮಾಡುವ ಮೊದಲು ಸಕ್ಕರ್‌ಗಳನ್ನು ರಾತ್ರಿಯಿಡೀ ಹಸುವಿನ ಸಗಣಿ ನೀರಿನಲ್ಲಿ ಮುಳುಗಿಸಿ ಸಸ್ಯಕ್ಕೆ ಯಾವುದೇ ರೋಗಗಳು ಬಾರದಂತೆ ತಡೆಯಲಾಗುತ್ತದೆ. ಡೆಸಕ್ಕರಿಂಗ್ ಕಾರ್ಯಾಚರಣೆಯನ್ನು ೪೫ ದಿನಗಳ ಮಧ್ಯಂತರದಲ್ಲಿ ಕೈಗೊಳ್ಳಲಾಗುತ್ತದೆ ಮತ್ತು ನಾಟಿಯಿಂದ ಕೊಯ್ಲು ಮಾಡುವವರೆಗೆ ತೆಗೆದುಕೊಂಡ ಒಟ್ಟು ಸಮಯ ಸುಮಾರು 18 ತಿಂಗಳುಗಳು. ಅದರ ಸಂರಕ್ಷಣೆಗಾಗಿ ಯಾವುದೇ "ಕೊಯ್ಲು ಪೂರ್ವ ಅಥವಾ ನಂತರದ ತಂತ್ರಗಳು" ಇಲ್ಲ. ಆದಾಗ್ಯೂ, ಹಣ್ಣುಗಳು ಬೇಗನೆ ಹಣ್ಣಾಗಬೆಕೇನ್ನುವ ಕಾರಣದಿಂದ ಗೊಂಚಲುಗಳನ್ನು ಗಾಳಿಯಾಡದ ಕೋಣೆಗಳಲ್ಲಿರಿಸಿ ಧೂಪವನ್ನು ಸುಡಲಾಗುತ್ತದೆ.
ರಾಸಾಯನಿಕ ಗುಣಲಕ್ಷಣಗಳು
ಹಣ್ಣಿನ ಪೌಷ್ಟಿಕಾಂಶದ ಸ್ಥಿತಿಯ ಗುಣಮಟ್ಟವನ್ನು ಸೆಂಟ್ರಲ್ ಫುಡ್ ಟೆಕ್ನಾಲಜಿಕಲ್ ರಿಸರ್ಚ್ ಇನ್‌ಸ್ಟಿಟ್ಯೂಟ್‌ನಲ್ಲಿ (ಸಿಎಫ್‌ಟಿಆರ್‌ಐ) ಪರೀಕ್ಷಿಸಲಾಗಿದೆ, ಈ ಹಣ್ಣು ಕ್ಯಾಲ್ಸಿಯಂ, ಕಬ್ಬಿಣ, ಪೊಟ್ಯಾಸಿಯಮ್ ಮತ್ತು ಫೈಬರ್‌ನ ಸಂಯೋಜನೆಯನ್ನು ಹೊಂದಿದೆ ಎಂದು ಸೂಚಿಸುತ್ತದೆ. ಇದು ಇತರ ಬಾಳೆಹಣ್ಣುಗಳಿಗಿಂತ ಹೆಚ್ಚು ಉತ್ತಮವಾಗಿದೆ. ಇದರ ಕ್ಯಾಲೋರಿ ಅಂಶವು ವಿಟಮಿನ್ ಸಿ ಮತ್ತು ಬಿ ೬ ಅಂಶಗಳನ್ನು ಹೊಂದಿದೆ. ಒಟ್ಟು ಕರಗುವ ಘನವಸ್ತುಗಳು (TSS) 20-22 ಡಿಗ್ರಿ ಬ್ರಿಕ್ಸ್ ಎಂದು ವರದಿಯಾಗಿದೆ.
ಗುಣಮಟ್ಟದ ಮಾನದಂಡಗಳನ್ನು ನಿಯಂತ್ರಿಸುವ ಏಜೆನ್ಸಿಯು ಬೆಂಗಳೂರಿನ ಕೃಷಿ ವಿಜ್ಞಾನ ವಿಶ್ವವಿದ್ಯಾಲಯದ ಅರಣ್ಯ ಮತ್ತು ಪರಿಸರ ವಿಜ್ಞಾನ ವಿಭಾಗವಾಗಿದೆ.
ಪ್ರೋತ್ಸಾಹಕಗಳು
ತೋಟಗಾರಿಕಾ ಇಲಾಖೆಯು ಕ್ರಷಿಕರಿಗೆ ಈ ಹಣ್ಣಿನ ಬೆಳೆಯಲ್ಲಿ ತಮ್ಮ ಕೃಷಿ ಪ್ರದೇಶವನ್ನು ವಿಸ್ತರಿಸಲು ಪ್ರೋತ್ಸಾಹಿಸುತ್ತಿದೆ ಮತ್ತು ದೃಢೀಕೃತ ಬೀಜಗಳನ್ನು ಸಬ್ಸಿಡಿ ದರದಲ್ಲಿ ಇತರ ಪ್ರೋತ್ಸಾಹಕಗಳೊಂದಿಗೆ ನೀಡುತ್ತಿದೆ.
ಉಲ್ಲೇಖಗಳು
ವರ್ಗ:ಗುಲ್ಬರ್ಗ ಜಿಲ್ಲೆ
ಆಲ್ಕೀನ್
ರಚನೆ
ಒಂದೇ ಒಂದು ದ್ವಿಬಂಧವಿರುವ ಆಲ್ಕೀನ್‍ಗಳನ್ನು CnH2n ( n=2 ಅಥವಾ ಹೆಚ್ಚು) ಎಂಬ ಸಾರ್ವತ್ರಿಕ ಸೂತ್ರದಿಂದ ನಿರೂಪಿಸಬಹುದು. ಈ ಶ್ರೇಣಿಯ ಮೊದಲೆರಡರಲ್ಲಿ ಎಥಿಲೀನ್ (ಈಫೇನ್) CH2:CH2 ಪ್ರೊಪಿಲೋನ್ (ಪ್ರೊಪೀನ್) CH2:CH CH3 ಇವು ಸೇರಿವೆ. ಎರಡು ಅಥವಾ ಅಧಿಕ ದ್ವಿಬಂಧಗಳಿರುವಾಗ ಆಲ್ಕೀನುಗಳನ್ನು, ಆಲ್ಕಡೈನ್‍ಗಳು, ಆಲ್ಕಟ್ರೈನಗಳು ಇತ್ಯಾದಿ ಅಥವಾ ಡೈಓಲಿಫಿನ್ಸ್. ಟ್ರೈಓಲಿಫಿನ್ಸ್ ಇತ್ಯಾದಿ ಎಂದೂ ಕರೆವುದುಂಟು. ಒಂದಕ್ಕಿಂತ ಹೆಚ್ಚಿಗೆ ದ್ವಿಬಂಧಗಳುಳ್ಳ ಹೈಡ್ರೊಕಾರ್ಬನ್ನುಗಳಲ್ಲೆಲ್ಲ ಬ್ಯುಟಿಡೈನ್ (1,3-ಬ್ಯುಟಿಡೈನ್) ಅತಿ ಮುಖ್ಯವಾದುದು. CH2:CHCH.CH2.
ಉಲ್ಲೇಖ
ವರ್ಗ:ರಸಾಯನಶಾಸ್ತ್ರ ವರ್ಗ:ಇಂಗಾಲೀಯ ರಸಾಯನಶಾಸ್ತ್ರ
ಶಕ್ತಿ (೧೯೮೨ರ ಚಲನಚಿತ್ರ)
ಶಕ್ತಿ 1982 ರ ಒಂದು ಹಿಂದಿ ಅಪರಾಧಕೇಂದ್ರಿತ ನಾಟಕೀಯ ಚಲನಚಿತ್ರ. ಇದನ್ನು ರಮೇಶ್ ಸಿಪ್ಪಿ ನಿರ್ದೇಶಿಸಿದ್ದಾರೆ. ಈ ಚಿತ್ರವನ್ನು ಸಲೀಮ್-ಜಾವೇದ್ ಜೋಡಿ ಬರೆದಿದ್ದಾರೆ ಮತ್ತು ಮುಶೀರ್-ರಿಯಾಜ಼್ ನಿರ್ಮಿಸಿದ್ದಾರೆ. ಇದರಲ್ಲಿ ದಿಲೀಪ್ ಕುಮಾರ್, ಅಮಿತಾಭ್ ಬಚ್ಚನ್, ರಾಖೀ, ಸ್ಮಿತಾ ಪಾಟೀಲ್, ಮತ್ತು ಅಮ್ರೀಶ್ ಪುರಿ ನಟಿಸಿದ್ದಾರೆ. ಮುಖ್ಯ ಕಥಾವಸ್ತುವು 1974 ರ ತಮಿಳು ಚಲನಚಿತ್ರ ತಂಗ ಪದಕ್ಕಮ್‍ನ್ನು ಆಧರಿಸಿದೆ. ಅನುಭವಿ ನಟರಾದ ಕುಮಾರ್ ಮತ್ತು ಬಚ್ಚನ್ ತೆರೆಯ ಮೇಲೆ ಒಟ್ಟಾಗಿ ಕಾಣಿಸಿಕೊಂಡ ಮೊದಲ ಮತ್ತು ಏಕೈಕ ಚಿತ್ರ ಎಂಬ ಹೆಗ್ಗಳಿಕೆಗೆ ಶಕ್ತಿ ಪಾತ್ರವಾಗಿದೆ. ಭಾರತೀಯ ಸಿನೆಮಾ ಇತಿಹಾಸದಲ್ಲಿನ ಶ್ರೇಷ್ಠ ಚಿತ್ರಗಳಲ್ಲಿ ಒಂದೆಂದು ಪರಿಗಣಿಸಲ್ಪಟ್ಟ ಇದು ನಾಲ್ಕು ಫಿಲ್ಮ್‌ಫೇರ್ ಪ್ರಶಸ್ತಿಗಳನ್ನು ಗೆದ್ದುಕೊಂಡಿತು, ಅತ್ಯುತ್ತಮ ಚಲನಚಿತ್ರ, ಅತ್ಯುತ್ತಮ ಚಿತ್ರಕಥೆ, ಅತ್ಯುತ್ತಮ ಧ್ವನಿ ಸಂಕಲನ ಮತ್ತು ಕುಮಾರ್‌ರಿ‌ಗಾಗಿ ಅತ್ಯುತ್ತಮ ನಟ.
ಕಥಾವಸ್ತು
ನಿವೃತ್ತ ಪೊಲೀಸ್ ಆಯುಕ್ತ ಅಶ್ವಿನಿ ಕುಮಾರ್ (ದಿಲೀಪ್ ಕುಮಾರ್) ತನ್ನ ಹದಿಹರೆಯದ ಮೊಮ್ಮಗ ರವಿಯನ್ನು (ಅನಿಲ್ ಕಪೂರ್) ಬರಮಾಡಿಕೊಳ್ಳಲು ರೈಲ್ವೆ ನಿಲ್ದಾಣದಲ್ಲಿರುತ್ತಾನೆ. ರವಿ ಬಿಎ ಪರೀಕ್ಷೆಗಳನ್ನು ಮುಗಿಸಿ ಹಿಂದಿರುಗುತ್ತಿರುತ್ತಾನೆ. ತನ್ನ ಭವಿಷ್ಯದ ಯೋಜನೆಗಳ ಬಗ್ಗೆ ಅಜ್ಜ ಕೇಳಿದಾಗ, ರವಿ ಕೂಡಲೇ ತನ್ನ ಅಜ್ಜನಂತೆಯೇ ಪೊಲೀಸ್ ಅಧಿಕಾರಿಯಾಗಲು ಮತ್ತು ತನ್ನ ದೇಶದ ಸೇವೆ ಮಾಡಲು ಬಯಸುತ್ತೇನೆ ಎಂದು ಉತ್ತರಿಸುತ್ತಾನೆ. ಪೊಲೀಸ್ ಅಧಿಕಾರಿಯಾಗಿರುವ ಪ್ರಯಾಣವು ಅನೇಕ ಕಠಿಣ ಸವಾಲುಗಳಿಂದ ಕೂಡಿದೆ ಮತ್ತು ರವಿ ತನ್ನ ನಿರ್ಧಾರವನ್ನು ಮರುಪರಿಶೀಲಿಸಬೇಕು ಎಂದು ಕುಮಾರ್ ಅವನಿಗೆ ಹೇಳುತ್ತಾನೆ. ಕುಮಾರ್ ತನ್ನದೇ ಜೀವನ ಕಥೆಯನ್ನು ಪುನರಾವರ್ತನದಲ್ಲಿ ವಿವರಿಸುವ ಮೂಲಕ ಪ್ರಾರಂಭಿಸುತ್ತಾನೆ. ಕುಮಾರ್ ಸಂತೋಷದ ಕುಟುಂಬವನ್ನು ಹೊಂದಿದ್ದು ಅದರಲ್ಲಿ ರವಿಯ ಅಜ್ಜಿ ಶೀತಲ್ ಮತ್ತು ರವಿಯ ತಂದೆಯಾದ ಮಗ ವಿಜಯ್ ಇದ್ದರು. ಅಪರಾಧದ ನಗರವನ್ನು ಶುದ್ಧೀಕರಿಸುವ ಮಾರ್ಗದಲ್ಲಿ, ಜೆ.ಕೆ.ವರ್ಮಾ (ಅಮ್ರಿಶ್ ಪುರಿ) ಎಂಬ ಭೀತಿ ಹುಟ್ಟಿಸುವ ಘೋರ ಅಪರಾಧಿ ವಿರುದ್ಧ ಅಶ್ವಿನಿ ಸೆಣಸಾಟವನ್ನು ಆರಂಭಿಸುತ್ತಾನೆ. ಅವನು ಜೆಕೆಯ ಪ್ರಾಬಲ್ಯವನ್ನು ನಾಶಮಾಡುವ ಸಲುವಾಗಿ ಯಶ್ವಂತ್ ಎಂಬ ಜೆಕೆಯ ಪ್ರಮುಖ ಸಹಾಯಕನನ್ನು ಬಂಧಿಸುತ್ತಾನೆ. ಆದರೆ, ಜೆಕೆ ಸಮಸ್ಯೆಯನ್ನು ಖುದ್ದಾಗಿ ನಿಭಾಯಿಸಿ ವಿಜಯ್‍ನನ್ನು ಅಪಹರಿಸುತ್ತಾನೆ. ಜೆಕೆ ಅಶ್ವಿನಿಗೆ ಕರೆಮಾಡಿ ಒಪ್ಪಂದ ಮಾಡಿಕೊಳ್ಳಲು ಪ್ರಯತ್ನಿಸುತ್ತಾನೆ: ವಿಜಯ್‍ನ ಜೀವನದ ಬದಲಾಗಿ ಯಶ್ವಂತ್‍ನ ಸ್ವಾತಂತ್ರ್ಯ. ಈ ಪ್ರಕ್ರಿಯೆಯಲ್ಲಿ ತನ್ನ ಒಬ್ಬನೇ ಮಗನು ಕೊಲ್ಲಲ್ಪಟ್ಟರೂ ತಾನು ಕಾನೂನಿಗೆ ದ್ರೋಹ ಮಾಡುವುದಿಲ್ಲ ಎಂದು ಸದ್ಗುಣಶೀಲ ಪೋಲಿಸಿನವನಾದ ಅಶ್ವಿನಿ ಜೆಕೆಗೆ ಫೋನ್‌ನಲ್ಲಿ ಹೇಳುತ್ತಾನೆ. ಆದರೆ, ಅಶ್ವಿನಿಗೆ ತಿಳಿದಿಲ್ಲದಿರುವಂತೆ, ಸಂಭಾಷಣೆಯನ್ನು ಧ್ವನಿಮುದ್ರಣ ಮಾಡಲಾಗುತ್ತಿರುತ್ತದೆ. ವಿಜಯ್ ಟೇಪ್ ರೆಕಾರ್ಡರ್‌ನಲ್ಲಿ ತನ್ನ ತಂದೆಯ ಧ್ವನಿಯನ್ನು ಕೇಳಿದಾಗ, ಅವನು ತನ್ನ ತಂದೆಯ ಮಾತುಗಳನ್ನು ಕೇಳಿ ಮತ್ತು ತನ್ನ ಸ್ವಂತ ಮಾಂಸ ಮತ್ತು ರಕ್ತದ ಬಗ್ಗೆ ಅವನ ನೀರಸ ಮನೋಭಾವವನ್ನು ನೋಡಿ ಆಘಾತಗೊಂಡು ನೋವು ಅನುಭವಿಸುತ್ತಾನೆ.
ಯಾವುದೇ ಸಹಾಯ ಬರದೆ, ವಿಜಯ್ ತನ್ನ ಅಪಹರಣಕಾರರಿಂದ ತಪ್ಪಿಸಿಕೊಳ್ಳಲು ತಾನೇ ಹೊಣೆ ತೆಗೆದುಕೊಳ್ಳುತ್ತಾನೆ. ಇಡೀ ಗ್ಯಾಂಗ್ ವಿಜಯ್‌ಗಾಗಿ ಹುಡುಕುತ್ತಿರುವಾಗ, ಜೆ.ಕೆ.ನ ಗ್ಯಾಂಗ್‌ನಲ್ಲಿರುವ ಮತ್ತೊಬ್ಬ ಗೂಂಡಾ ಕೆ.ಡಿ.ನಾರಂಗ್ (ಕುಲಭೂಷಣ್ ಖರ್ಬಂದಾ) ವಿಜಯ್‌ನನ್ನು ಪತ್ತೆಹಚ್ಚುತ್ತಾನೆ. ಆದರೆ ಅಸಹಾಯಕ ಮಗುವಿನ ಮೇಲೆ ಕರುಣೆ ತೋರಿಸಿ ಸುರಕ್ಷಿತವಾಗಿ ಪಾರಾಗಲು ಅವನಿಗೆ ನೆರವಾಗುತ್ತಾನೆ. ಪೊಲೀಸಿನವರು ಜೆಕೆಯ ಅಡಗುತಾಣವನ್ನು ಪತ್ತೆಹಚ್ಚುತ್ತಾರೆ, ಆದರೆ ವಿಜಯ್ ಕಾಣೆಯಾಗಿದ್ದಾನೆಂದು ಕಂಡುಕೊಳ್ಳುತ್ತಾರೆ. ವಿಜಯ್ ತಪ್ಪಿಸಿಕೊಳ್ಳಲು ಯಶಸ್ವಿಯಾಗಿ ಸುರಕ್ಷಿತವಾಗಿ ಮನೆಗೆ ತಲುಪುತ್ತಾನೆ. ಆದರೆ ವಿಜಯ್ ನಿಧಾನವಾಗಿ ಆದರೆ ಎಚ್ಚರಿಕೆಯಿಂದ ತನ್ನ ತಂದೆಯಿಂದ ದೂರವಾಗುತ್ತಾನೆ. ವಿಜಯ್‍ನ ತಪ್ಪಿಸಿಕೊಳ್ಳುವಿಕೆಯ ಹಿಂದೆ ನಾರಂಗ್ ಇದ್ದನು ಎಂದು ಜೆಕೆ ಕಂಡುಕೊಂಡ ನಂತರ ನಾರಂಗ್ ಮತ್ತು ಜೆಕೆ ಬದ್ಧಶತ್ರುಗಳಾಗುತ್ತಾರೆ.
ವರ್ಷಗಳು ಉರುಳಿದಂತೆ, ಈಗ ಯುವಕನಾಗಿರುವ ವಿಜಯ್ (ಅಮಿತಾಭ್ ಬಚ್ಚನ್) ತನ್ನ ತಂದೆಯನ್ನು ಮತ್ತು ಕಾನೂನನ್ನು ಎತ್ತಿಹಿಡಿಯುವ ಬಗ್ಗೆ ತನ್ನ ತಂದೆಯ ಪ್ರೀತಿಯನ್ನು ದ್ವೇಷಿಸಲು ಪ್ರಾರಂಭಿಸುತ್ತಾನೆ. ಆಕಸ್ಮಿಕ ಎನ್ಕೌಂಟರ್‌ನ ವೇಳೆ, ವಿಜಯ್ ರೋಮಾ (ಸ್ಮಿತಾ ಪಾಟೀಲ್) ಎಂಬ ಯುವತಿಯನ್ನು ಪೀಡಿಸಲು ಪ್ರಯತ್ನಿಸಿದ 4 ಗೂಂಡಾಗಳಿಂದ ರಕ್ಷಿಸುತ್ತಾನೆ. ವಿಜಯ್ ಮತ್ತು ರೋಮಾ ನಿಕಟ ಸಂಬಂಧವನ್ನು ರೂಪಿಸಿಕೊಳ್ಳಲು ಪ್ರಾರಂಭಿಸುತ್ತಾರೆ. ಒಂದು ಹೋಟೆಲ್‌ನ ಸಹಾಯಕ ವ್ಯವಸ್ಥಾಪಕ ಹುದ್ದೆಗೆ ಉದ್ಯೋಗ ಸಂದರ್ಶನದ ವೇಳೆ, ಹೋಟೆಲ್‌ನ ಮಾಲೀಕ ಕೆ.ಡಿ.ನಾರಂಗ್ ಹಾದುಹೋಗುತ್ತಿದ್ದಾನೆ. ಅವನು ಸಂದರ್ಶನದ ಮಧ್ಯೆ ಪ್ರವೇಶಿಸಿ ಕೂಡಲೇ ವಿಜಯ್‍ನನ್ನು ನೇಮಿಸಿಕೊಳ್ಳುತ್ತಾನೆ. ತನ್ನ ಜೀವವನ್ನು ಉಳಿಸಿದ ವ್ಯಕ್ತಿ ಎಂದು ವಿಜಯ್ ಕೆ.ಡಿ.ನಾರಂಗ್‍ನನ್ನು ನೆನಪಿಸಿಕೊಂಡು ತಾನು ತನ್ನ ಜೀವಕ್ಕೆ ಉಪಕೃತನಾಗಿದ್ದೇನೆಂದು ಗ್ರಹಿಸಿದ ವ್ಯಕ್ತಿಯೊಂದಿಗೆ ಅಗತ್ಯವಿರುವ ಯಾವುದೇ ಸಾಮರ್ಥ್ಯದಲ್ಲಿ ಕೆಲಸ ಮಾಡಲು ನಿರ್ಧರಿಸುತ್ತಾನೆ.
ಜೆ.ಕೆ. ಮತ್ತು ಕೆ.ಡಿ. ಜೋಡಿಯು ಈಗ ತಮ್ಮ ಅಕ್ರಮ ವ್ಯವಹಾರಗಳಲ್ಲಿ ಬದ್ಧಶತ್ರುಗಳಾಗಿರುತ್ತಾರೆ. ಹಾಗಾಗಿ, ಅವರು ತನ್ನಿಂದ ಮತ್ತು ತನ್ನ ವ್ಯವಹಾರದಿಂದ ರಕ್ತವನ್ನು ಹೀರುವ ಮೊದಲು ತನ್ನ ಮುಳ್ಳುಗಳನ್ನು ತೆಗೆದುಹಾಕಲು ಜೆ.ಕೆ. ನಿರ್ಧರಿಸುತ್ತಾನೆ. ಜೆ.ಕೆ. ಕೆ.ಡಿ.ಯನ್ನು ಕೊಲೆ ಮಾಡಿಸಲು ಪ್ರಯತ್ನಿಸುತ್ತಾನೆ, ಆದರೆ ವಿಜಯ್ ತನ್ನ ಸಮಯ ಪ್ರಜ್ಞೆಯಿಂದ ಕೆ.ಡಿ.ಯನ್ನು ರಕ್ಷಿಸುತ್ತಾನೆ. ತಾನು ತನ್ನ ಜೀವನಕ್ಕೆ ಕೆ.ಡಿ.ಗೆ ಹೇಗೆ ಉಪಕೃತನಾಗಿದ್ದೇನೆ ಎಂದು ವಿಜಯ್ ಕೆ.ಡಿ.ಗೆ ನೆನಪಿಸುತ್ತಾನೆ. ಈಗ ವಿಜಯ್ ಕೆ.ಡಿ.ಯ ಬಲಗೈ ಬಂಟನಾಗುತ್ತಾನೆ. ನಾರಂಗ್‍ನನ್ನು ಕೊಲ್ಲಲು ವಿಫಲವಾಗಿದ್ದಕ್ಕೆ ಜೆ.ಕೆ. ತನ್ನ ಜನರ ಮೇಲೆ ಕೋಪಗೊಳ್ಳುತ್ತಾನೆ. ವಿಜಯ್ ಯೋಜನೆಯನ್ನು ಹಾಳು ಮಾಡಿದನು ಎಂದು ಅವನ ಜನರು ಹೇಳುತ್ತಾರೆ. ಕೋಪಗೊಂಡ ಜೆ.ಕೆ. ಮೊದಲು ವಿಜಯ್‌ನನ್ನು, ನಂತರ ನಾರಂಗ್, ಮತ್ತು ನಂತರ ಅಶ್ವಿನಿಯರನ್ನು ಕೊಲ್ಲುವ ಯೋಜನೆಯನ್ನು ರಚಿಸುತ್ತಾನೆ.
ವಿಜಯ್ ಮತ್ತು ಕೆ.ಡಿ.ನಾರಂಗ್‍ರ ನಡುವಿನ ಬೆಳೆಯುತ್ತಿರುವ ಸಾಮೀಪ್ಯವನ್ನು ಅಶ್ವಿನಿ ದ್ವೇಷಿಸತೊಡಗಿ ತನ್ನ ಮನೆಯನ್ನು ಬಿಟ್ಟು ಹೋಗುವಂತೆ ವಿಜಯ್‍ಗೆ ಹೇಳುತ್ತಾನೆ. ವಿಜಯ್ ರೋಮಾ ಜೊತೆಗೆ ಅವಳ ಮನೆಯಲ್ಲಿ ಮದುವೆಯಾಗದೆ ಇರಲು ಪ್ರಾರಂಭಿಸುತ್ತಾನೆ. ಶೀತಲ್ ತನ್ನ ಮಗನಿಗೆ ತಪ್ಪು ಹಾದಿಯನ್ನು ಬಿಡುವಂತೆ ಮನವೊಲಿಸಲು ಪ್ರಯತ್ನಿಸುತ್ತಾಳೆ, ಆದರೆ ಅದು ವ್ಯರ್ಥವಾಗುತ್ತದೆ. ನಂತರ, ರೋಮಾ ತಾನು ಅವನ ಮಗುವಿಗೆ, ಅಂದರೆ ರವಿಗೆ ತಾಯಿಯಾಗುವಳಿದ್ದೇಳೆ ಎಂದು ವಿಜಯ್‍ಗೆ ಹೇಳುತ್ತಾಳೆ. ಆದ್ದರಿಂದ ವಿಜಯ್ ಅವಳನ್ನು ಮದುವೆಯಾಗುತ್ತಾನೆ. ಒಂದು ರಾತ್ರಿ, ವಿಜಯ್ ಮತ್ತು ರೋಮಾ ಒಂದು ರೆಸ್ಟೋರೆಂಟ್‌ನಲ್ಲಿದ್ದಾಗ, ಗಣಪತ್ ರಾಯ್ ಎಂಬ ಕುಡಿದಿರುವ ವ್ಯಕ್ತಿ ರೋಮಾಗೆ ಮದುವೆಯನ್ನು ಪ್ರಸ್ತಾಪಿಸಲು ಪ್ರಯತ್ನಿಸುತ್ತಾನೆ. ಆದರೆ ವಿಜಯ್ ಅವನನ್ನು ಥಳಿಸುತ್ತಾನೆ. ಇದರಿಂದಾಗಿ ನೀಲಿ ಬಟ್ಟೆ ಧರಿಸಿದ ಇಬ್ಬರು ವ್ಯಕ್ತಿಗಳು ಮುಂದೆ ಬಂದು ರಾಯ್‍ನನ್ನು ಹೋಟೆಲ್‌ನಿಂದ ಹೊರಗೆ ಕರೆದೊಯ್ಯುತ್ತಾರೆ. ಮೂರ್ಖನಾಗಿ ಮತ್ತು ಕುಡಿದಂತೆ ನಟಿಸಲು ಈ ಇಬ್ಬರು ರಾಯ್‍ನನ್ನು ಗೊತ್ತುಮಾಡಿದ್ದರು ಎಂದು ಗೊತ್ತಾಗುತ್ತದೆ. ಕೆಲವು ನಿಮಿಷಗಳ ನಂತರ, ಆ ವ್ಯಕ್ತಿಗಳಲ್ಲಿ ಒಬ್ಬನು ರಾಯ್‌ನನ್ನು ಇರಿದು ಕೊಲ್ಲುತ್ತಾನೆ. ಮರುದಿನ ಬೆಳಿಗ್ಗೆ ವಿಜಯ್ ಮನೆಗೆ ಹಿಂದಿರುಗುತ್ತಾನೆ, ಆದರೆ ಅಶ್ವಿನಿಯ ಜನರು ಅವನನ್ನು ಹಿಂಬಾಲಿಸುತ್ತಾರೆ. ಅಶ್ವಿನಿಯ ಅತ್ಯಂತ ನಿಷ್ಠಾವಂತ ಅಧಿಕಾರಿಯಾದ ಸುಧಾಕರ್ ವಿಜಯ್ ರಾಯ್‍ನನ್ನು ಕೊಲೆ ಮಾಡಿದ್ದಾನೆಂದು ಹೇಳುವ ವಾರಂಟ್‍ನ್ನು ಹೊಂದಿರುತ್ತಾನೆ. ವಿಜಯ್‍ನನ್ನು ಪೊಲೀಸ್ ವಶಕ್ಕೆ ತೆಗೆದುಕೊಳ್ಳಲಾಗುತ್ತದೆ. ಆದರೆ ಆರೋಪಗಳು ಸುಳ್ಳು ಎಂದು ನಿರ್ಧಾರಿತವಾದಾಗ, ವಿಜಯ್ ಜೈಲಿನಿಂದ ಬಿಡುಗಡೆಯಾಗುತ್ತಾನೆ ಮತ್ತು ಅವನು ಕೆ.ಡಿ.ಯೊಂದಿಗೆ ಪೂರ್ಣ ಸಮಯ ಕೆಲಸ ಮಾಡಲು ಪ್ರಾರಂಭಿಸುತ್ತಾನೆ.
ನಾರಂಗ್‍ನ ಸರಕುಗಳ ಟ್ರಕ್ ಒಂದನ್ನು ಜೆ.ಕೆ. ಕದ್ದಾಗ, ವಿಜಯ್ ತಾನು ಟ್ರಕ್ಕನ್ನು ಅವನ ಬಳಿಗೆ ಹಿಂತಿರುಗಿಸುವೆನು, ಆದರೆ ಏಕಾಂಗಿಯಾಗಿ, ಎಂದು ನಾರಂಗ್‍ಗೆ ವಿನಂತಿಸಿಕೊಳ್ಳುತ್ತಾನೆ. ಇದಕ್ಕೆ ನಾರಂಗ್ ಒಪ್ಪುತ್ತಾನೆ. ಜೆ.ಕೆ. ಹಾದುಹೋಗುವುದನ್ನು ವಿಜಯ್ ನೋಡಿದಾಗ ಅವನನ್ನು ಸೆರೆಹಿಡಿಯುತ್ತಾನೆ. ಜೆ.ಕೆ. ಶಾಲೆಯಿಂದ ಅಪಹರಿಸಿದ ಹುಡುಗ ತಾನೇ, ಮತ್ತು ತಾನು ತನ್ನ ಪ್ರತೀಕಾರಕ್ಕಾಗಿ ವರ್ಷಗಳಿಂದ ಕಾಯುತ್ತಿದ್ದೇನೆ ಎಂದು ವಿಜಯ್ ಜೆಕೆಗೆ ಹೇಳುತ್ತಾನೆ. ಇದು ಜೆ.ಕೆ.ಗೆ ಭಯ ಹುಟ್ಟಿಸುತ್ತದೆ. ಜೆ.ಕೆ.ಯ ಬಂಟರೊಂದಿಗೆ ಆಕ್ರೋಶವುಳ್ಳ ಸೆಣಸಾಟದ ನಂತರ, ವಿಜಯ್ ನಾರಂಗ್‍ನ ಟ್ರಕ್ಕನ್ನು ಅವನ ಬಳಿಗೆ ವಾಪಸು ಓಡಿಸಿಕೊಂಡು ಹೋಗುತ್ತಾನೆ. ಅಶ್ವಿನಿಯ ವಿರುದ್ಧ ಹಿತಾಸಕ್ತಿಯ ಬಗ್ಗೆ ಪತ್ರಕರ್ತರು ಪ್ರತಿ ಪ್ರಶ್ನೆ ಮಾಡಿದಾಗ - ಅವನ ಸ್ವಂತ ಮಗ ಕೆ.ಡಿ.ಯ ಗ್ಯಾಂಗ್‌ನಲ್ಲಿ ಹೆಸರಾಂತ ದರೋಡೆಕೋರನಾಗಿರುವುದು, ಆದರೆ ಇವನು ಪೊಲೀಸ್ ಉಪ ಆಯುಕ್ತನಾಗಿರುವುದು - ಪೊಲೀಸ್ ಆಯುಕ್ತ (ಅಶೋಕ್ ಕುಮಾರ್) ಅಶ್ವಿನಿಗೆ ಈ ಪ್ರಕರಣವನ್ನು ತ್ಯಜಿಸುವಂತೆ ಹೇಳುತ್ತಾನೆ. ಆದರೆ, ವಿಜಯ್ ಮತ್ತು ಇತರ ದುಷ್ಟ ಅಪರಾಧಿಗಳನ್ನು ಸೆರೆಹಿಡಿದು ವಿಚಾರಣೆಗೆ ಕರೆತರಲು ಅಶ್ವಿನಿ 48 ಗಂಟೆಗಳ ಕಾಲವನ್ನು ಕೇಳಿ, ತಾನು ವಿಫಲವಾದರೆ ರಾಜೀನಾಮೆ ನೀಡುತ್ತೇನೆ ಎಂದು ಹೇಳುತ್ತಾನೆ. ಕೆ.ಡಿ., ವಿಜಯ್ ಮತ್ತು ಜೆ.ಕೆ.ಯ ಹೆಚ್ಚಿನ ಬಂಟರನ್ನು ಬಂಧಿಸಲಾಗುತ್ತದೆ, ಆದರೆ ಜೆ.ಕೆ. ತಲೆ ಮರೆಸಿಕೊಂಡೇ ಇರುತ್ತಾನೆ. ಅಶ್ವಿನಿಯ ಕೊಲೆ ಮಾಡುವ ಮೂಲಕ ಜೆ.ಕೆ. ತನ್ನ ಎಲ್ಲ ತೊಂದರೆಗಳನ್ನು ಒಮ್ಮೆಗೇ ತೊಲಗಿಸಲು ತಾನೇ ಹೊಣೆ ಹೊತ್ತುಕೊಳ್ಳುತ್ತಾನೆ. ಬದಲಾಗಿ, ತನ್ನ ಗಂಡನನ್ನು ರಕ್ಷಿಸುವ ಪ್ರಯತ್ನದಲ್ಲಿ ಶೀತಲ್‍ನನ್ನು ಜೆ.ಕೆ. ಸ್ವತಃ ಕೊಲೆ ಮಾಡುತ್ತಾನೆ. ಶೀತಲ್‍ಳ ಹತ್ಯೆಯ ಸಮಯದಲ್ಲಿ ಜೈಲಿನಲ್ಲಿದ್ದ ವಿಜಯ್ ಕೋಪಗೊಂಡು ಪೊಲೀಸರಿಂದ ತಪ್ಪಿಸಿಕೊಂಡು ಜೆ.ಕೆ.ಯ ತಲೆಯ ಬೇಟೆಯಾಡಲು ಪ್ರಾರಂಭಿಸುತ್ತಾನೆ. ಜೆ.ಕೆ.ಯ ನಾಲ್ಕು ಬಂಟರಿರುವ ಒಂದು ಅಡಗುದಾಣವನ್ನು ವಿಜಯ್ ಪತ್ತೆಹಚ್ಚುತ್ತಾನೆ. ಅವರ ವಿರುದ್ಧ ತನಗೆ ಯಾವುದೇ ದ್ವೇಷವಿಲ್ಲ, ಮತ್ತು ಜೆ.ಕೆ. ಮಾತ್ರ ತನಗೆ ಬೇಕು ಎಂದು ವಿಜಯ್ ಹೇಳುತ್ತಾನೆ, ಆದರೆ ಆ ದುಷ್ಟರು ಅವನನ್ನು ಕೊಲೆ ಮಾಡಲು ಪ್ರಯತ್ನಿಸುತ್ತಾರೆ. ಆದರೆ, ಆ ಎಲ್ಲರನ್ನು ಕೊಲ್ಲುವಲ್ಲಿ ವಿಜಯ್ ಯಶಸ್ವಿಯಾಗುತ್ತಾನೆ. ಜೆ.ಕೆ.ಯ ಬಂಟನೊಬ್ಬನ ವಿಚಾರಣೆಯ ಸಮಯದಲ್ಲಿ, ನಕಲಿ ರುಜುವಾತುಗಳನ್ನು ಬಳಸಿಕೊಂಡು ಜೆ.ಕೆ. ಭಾರತವನ್ನು ತೊರೆಯುವ ಯೋಜನೆಯನ್ನು ಮಾಡಿದ್ದಾನೆ ಎಂದು ವಿಜಯ್‍ಗೆ ತಿಳಿಯುತ್ತದೆ. ವಿಜಯ್ ನಂತರ ಆ ವ್ಯಕ್ತಿಯನ್ನು ಮುಳುಗಿಸಿ ಕೊಲ್ಲುತ್ತಾನೆ.
ಸುಳಿವನ್ನು ಅನುಸರಿಸಿ, ವಿಜಯ್ ವಿಮಾನ ನಿಲ್ದಾಣಕ್ಕೆ ಆಗಮಿಸುತ್ತಾನೆ ಮತ್ತು ವೇಷ ಮರೆಸಿಕೊಂಡಿದ್ದ ಜೆ.ಕೆ.ಯನ್ನು ಅಂತಿಮವಾಗಿ ಕೊಲ್ಲುವಲ್ಲಿ ಯಶಸ್ವಿಯಾಗಿ ತನ್ನ ತಾಯಿಯ ಸಾವಿಗೆ ಪ್ರತೀಕಾರ ಮಾಡುತ್ತಾನೆ. ಅಶ್ವಿನಿ ವಿಜಯ್‍ನನ್ನು ಪತ್ತೆಹಚ್ಚುವಲ್ಲಿ ಯಶಸ್ವಿಯಾಗಿ, ತಪ್ಪಿಸಿಕೊಳ್ಳದಂತೆ ವಿಜಯ್‍ಗೆ ಕೇಳಿಕೊಳ್ಳುತ್ತಾನೆ, ಆದರೆ ಅದು ವ್ಯರ್ಥವಾಗುತ್ತದೆ. ಅಶ್ರುಪೂರಿತ ಕಣ್ಣುಳ್ಳ ಅಶ್ವಿನಿ ಕುದುರೆಯನ್ನು ಎಳೆದಾಗ, ಈ ಪ್ರಕ್ರಿಯೆಯಲ್ಲಿ ತನ್ನ ಮಗ ಮಾರಣಾಂತಿಕವಾಗಿ ಗಾಯಗೊಳ್ಳುತ್ತಾನೆ. ಅಶ್ವಿನಿ ಅವನ ಕಡೆಗೆ ಧಾವಿಸುತ್ತಾನೆ. ಅಶ್ರುಪೂರಿತ ವಿದಾಯ ಹೇಳುತ್ತಾ, ವಿಜಯ್‍ಗೆ ತನ್ನ ತಪ್ಪಿನ ಅರಿವಾಗಿ ಕ್ಷಮೆ ಕೇಳುತ್ತಾನೆ ಮತ್ತು ತಾನು ಯಾವಾಗಲೂ ಅವನನ್ನು ತುಂಬಾ ಪ್ರೀತಿಸುತ್ತಿದ್ದೆ ಎಂದು ತನ್ನ ತಂದೆಗೆ ಹೇಳುತ್ತಾನೆ. ನಂತರ ವಿಜಯ್ ಸಾಯುತ್ತಾನೆ. ಇದು ವಿಜಯ್‌ನನ್ನು ಕೊಲ್ಲುವುದು ಎಷ್ಟು ಮೂರ್ಖ ವಿಚಾರವಾಗಿತ್ತು ಮತ್ತು ಕುದುರೆಯನ್ನು ಎಳೆಯುವ ಮೊದಲು ಹಾಗೆ ಮಾಡುವ ಬಗ್ಗೆ ಅವನು ಏಕೆ ಮತ್ತೊಮ್ಮೆ ಯೋಚಿಸಲಿಲ್ಲ ಎಂದು ಅಶ್ವಿನಿಗೆ ಅರಿವಾಗುವಂತೆ ಮಾಡುತ್ತದೆ. ಇದರ ನಂತರ, ಅವನು ತಕ್ಷಣ ಪೊಲೀಸ್ ಪಡೆಯನ್ನು ತೊರೆಯುತ್ತಾನೆ.
ಪ್ರಶಸ್ತಿಗಳು
ದಿಲೀಪ್ ಕುಮಾರ್ ಮತ್ತು ಅಮಿತಾಬ್ ಬಚ್ಚನ್ ಇಬ್ಬರೂ ಅತ್ಯುತ್ತಮ ನಟ ಪ್ರಶಸ್ತಿಗೆ ನಾಮನಿರ್ದೇಶಿತವಾದರು ಆದರೆ ಅಂತಿಮವಾಗಿ ಅದನ್ನು ದಿಲೀಪ್ ಕುಮಾರ್ ಗೆದ್ದರು.ಅಮಿತಾಭ್ ಬಚ್ಚನ್ ಆ ವರ್ಷ ಆ ವಿಭಾಗದಲ್ಲಿ ಒಟ್ಟು 3 ನಾಮನಿರ್ದೇಶನಗಳನ್ನು ಪಡೆದಿದ್ದರು.
ಈ ಚಿತ್ರವು ವಿಮರ್ಶಾತ್ಮಕ ಮೆಚ್ಚುಗೆ ಪಡೆಯಿತು ಮತ್ತು ಈ ಕೆಳಗಿನ ಪ್ರಶಸ್ತಿ ಗೌರವಗಳಿಗೆ ಪಾತ್ರವಾಯಿತು:
ಧ್ವನಿವಾಹಿನಿ
"ಜಾನೆ ಕೈಸೆ ಕಬ್ ಕಹ್ಞಾ" ಹಾಡು ನಿತ್ಯನೂತನ ಹಿಟ್ ಎನಿಸಿಕೊಂಡಿದೆ.
ಹೊರಗಿನ ಕೊಂಡಿಗಳು
ವರ್ಗ:ಹಿಂದಿ-ಭಾಷೆಯ ಚಿತ್ರಗಳು
ಶತಪಥ ಬ್ರಾಹ್ಮಣ
ಶತಪಥ ಬ್ರಾಹ್ಮಣ ವೈದಿಕ ಕ್ರಿಯಾವಿಧಿಗಳು, ಶುಕ್ಲ ಯಜುರ್ವೇದಕ್ಕೆ ಸಂಬಂಧಿಸಿದ ಇತಿಹಾಸ ಮತ್ತು ಪೌರಾಣಿಕ ಕಥೆಗಳನ್ನು ವರ್ಣಿಸುವ ಒಂದು ಗದ್ಯ ಪಠ್ಯ.
ಭಾಷಿಕವಾಗಿ, ಶತಪಥ ಬ್ರಾಹ್ಮಣವು ವೈದಿಕ ಸಂಸ್ಕೃತದ ಬ್ರಾಹ್ಮಣ ಕಾಲದ ನಂತರ ಭಾಗಕ್ಕೆ ಸೇರಿದೆ (ಅಂದರೆ ಸರಿಸುಮಾರು ಕ್ರಿ.ಪೂ. ೮ ರಿಂದ ೬ನೇ ಶತಮಾನ, ಕಬ್ಬಿಣ ಯುಗದ ಭಾರತ). ಈ ಪಠ್ಯದ ಅಂತಿಮ ಆವೃತ್ತಿಯನ್ನು ಕ್ರಿ.ಪೂ. ೩೦೦ರಲ್ಲಿ ಬರೆದಿಡಲಾಯಿತು, ಆದರೆ ಅದರ ಕೆಲವು ಭಾಗಗಳು ಹೆಚ್ಚು ಹಳೆಯದಾಗಿವೆ, ಮತ್ತು ಬಾಯಿಮಾತಿನ ಮೂಲಕ ಅಪರಿಚಿತ ಪ್ರಾಚೀನತೆಯಿಂದ ಸಾಗಿಸಲಾಗಿದೆ.
ಈ ಪಠ್ಯ ಎರಡು ಪರಿಷ್ಕರಣೆಗಳಲ್ಲಿ ಉಳಿದುಕೊಂಡಿದೆ - ವಾಜಸನೇಯಿ ಮಾಧ್ಯಂದಿನ ಶಾಖೆ ಮತ್ತು ಕಣ್ವ ಶಾಖೆ. ಮೊದಲಿನ ಶಾಖೆಯು ನಾಮಸೂಚಕ ೧೦೦ ಅಧ್ಯಾಯಗಳು, ೧೪ ಕಾಂಡಗಳಲ್ಲಿ ೭,೨೬೪ ಕಾಂಡಿಕಾಗಳನ್ನು ಹೊಂದಿದೆ. ಎರಡನೇ ಶಾಖೆಯು ೧೦೪ ಅಧ್ಯಾಯಗಳು, ೧೭ ಕಾಂಡಗಳಲ್ಲಿ ೬,೮೦೬ ಕಾಂಡಿಕಾಗಳನ್ನು ಹೊಂದಿದೆ. ಅದರ ಮೂಲವು ಯಾಜ್ಞವಲ್ಕ್ಯ ವಾಜಸನೇಯನಿಗೆ ಆರೋಪಿಸಲಾದ ಕಾರಣ ವಾಜಸನೇಯಿ ಮಾಧ್ಯಂದಿನ ಶಾಖೆಗೆ ಆ ಹೆಸರು ಬಂದಿದೆ. ಯಾಜ್ಞವಲ್ಕ್ಯನ ಅಭಿಪ್ರಾಯಗಳನ್ನು ವಿಶ್ವಾಸಾರ್ಹವೆಂದು ಪರಿಗಣಿಸಲಾಗಿದೆ ಮತ್ತು ಶಾಂಡಿಲ್ಯನ ಅಭಿಪ್ರಾಯಗಳ ಜೊತೆಗೆ ಇವನ ಅಭಿಪ್ರಾಯಗಳನ್ನು ಶತಪಥ ಬ್ರಾಹ್ಮಣದಲ್ಲಿ ಸಮೃದ್ಧವಾಗಿ ಉಲ್ಲೇಖಿಸಲಾಗಿದೆ. ಮಾಧ್ಯಂದಿನ ಪರಿಷ್ಕರಣೆಯ ೧೪ ಕಾಂಡಗಳನ್ನು ಎರಡು ಪ್ರಧಾನ ಭಾಗಗಳಾಗಿ ವಿಭಜಿಸಬಹುದು. ಮೊದಲ ೯ ಕಾಂಡಗಳು ಯಜುರ್ವೇದದ ಅನುಗುಣವಾದ ಸಂಹಿತೆಯ ಮೊದಲ ೧೮ ಪುಸ್ತಕಗಳ ನಿಕಟ ಪಠ್ಯ ಭಾಷ್ಯಗಳನ್ನು ಹೊಂದಿವೆ, ಹಲವುವೇಳೆ ಸಾಲು ಸಾಲಾಗಿ. ನಂತರದ ೫ ಕಾಂಡಗಳು ಪೂರಕ ಮತ್ತು ಧಾರ್ಮಿಕವಾಗಿ ಹೊಸ ವಸ್ತುವನ್ನು ಚರ್ಚಿಸುತ್ತವೆ, ಜೊತೆಗೆ ೧೪ನೇ ಹಾಗೂ ಕೊನೆ ಕಾಂಡದ ಬಹುತೇಕ ಭಾಗವಾಗಿ ಪ್ರಖ್ಯಾತ ಬೃಹದಾರಣ್ಯಕ ಉಪನಿಷತ್ತನ್ನು ಸೇರಿಸಿಕೊಳ್ಳುತ್ತದೆ. ಈ ಪಠ್ಯದ ಆಸಕ್ತಿಯ ಅಂಶಗಳಲ್ಲಿ ಪೌರಾಣಿಕ ವಿಭಾಗಗಳಿವೆ, ಸೃಷ್ಟಿಯ ಪುರಾಣಗಳು ಮತ್ತು ಮನುವಿನ ಮಹಾಪೂರ ಸೇರಿದಂತೆ. ಸೃಷ್ಟಿಯ ಪುರಾಣ ಇತರ ಸೃಷ್ಟಿಯ ಪುರಾಣಗಳೊಂದಿಗೆ ಹಲವು ಹೋಲಿಕೆಗಳನ್ನು ಹೊಂದಿದೆ, ಆದಿಸ್ವರೂಪದ ಜಲದ ಬಳಕೆ, ಬೆಳಕು ಮತ್ತು ಕತ್ತಲೆಯ ವಿವರಣೆ, ಒಳ್ಳೆಯದು ಮತ್ತು ಕೆಟ್ಟದ್ದರ ವಿಭಜನೆ, ಮತ್ತು ಕಾಲದ ವಿವರಣೆ ಸೇರಿದಂತೆ.
ಬಾಹ್ಯ ಕೊಂಡಿಗಳು
ವರ್ಗ:ಬ್ರಾಹ್ಮಣಗಳು
ಸಾರ್ವಜನಿಕ ಆಡಳಿತ
ಸಾರ್ವಜನಿಕ ಆಡಳಿತವು ಸರ್ಕಾರದ ನೀತಿಯ ಅನುಷ್ಠಾನವಾಗಿದೆ. ಇದು ಒಂದು ಅಧ್ಯಯನ ವಿಭಾಗ. ಈ ಅಧ್ಯಯನವು ಸಾರ್ವಜನಿಕ ಸೇವಕರನ್ನು ಸಾರ್ವಜನಿಕ ಸೇವೆಯಲ್ಲಿ ಕೆಲಸ ಮಾಡಿಸುವ ಒಂದು ಅನುಷ್ಠಾನ. ಸಾರ್ವಜನಿಕ ಆಡಳಿತದ ಕಾಳಜಿ ಮುಖ್ಯವಾಗಿ ಸರ್ಕಾರಿ ನೀತಿಗಳು ಮತ್ತು ಕಾರ್ಯಕ್ರಮಗಳನ್ನು ಸಿದ್ಧಪಡಿಸುವುದು. ಹಾಗು ಅಧಿಕಾರಿಗಳ ವರ್ತನೆಯು ಔಪಚಾರಿಕವಾಗಿ ತಮ್ಮ ಜವಾಬ್ದಾರಿಯುತ ವರ್ತನೆ. ಹಲವರು ಆಯ್ಕೆ ಮಾಡಿದ ಸಾರ್ವಜನಿಕ ಸೇವಕರನ್ನು ನಾವು ಸಾರ್ವಜನಿಕ ಆಡಳಿತರೆಂದು ಹೇಳಬಹುದು. ಇದರಲ್ಲಿ ಒಳಗೊಂಡವರು ನಗರದ ಮುಖಂಡರು, ರಾಜ್ಯ, ದೇಶ, ಪ್ರದೇಶ, ಫೆಡರಲ್ ಇಲಾಖೆಗಳು ಆದ ಪುರಸಭೆ. ಬಜೆಟ್ ನಿರ್ದೇಶಕರು. ಮಾನವ ಸಂಪನ್ಮೂಲ (ಹೆಚ್.ಆರ್.) ನಿರ್ವಾಹಕರು., ನಗರ ನಿರ್ವಾಹಕರು, ಜಣಗಣತಿ ವ್ಯವಸ್ಥಾಪಕರು, ರಾಜ್ಯ ಮಾನಸಿಕ ಆರೋಗ್ಯ ನಿರ್ದೇಶಕರು ಮತ್ತು ಕ್ಯಾಬಿನೆಟ್ ಕಾರ್ಯದರ್ಶಿಗಳು. ಸಾರ್ವಜನಿಕ ಆಡಳಿತರು ಸಾರ್ವಜನಿಕ ಸೇವಕರು ಅವರು ಸರ್ಕಾರಿ ಇಲಾಖೆಗಳು, ಕೇಂದ್ರಗಳು, ಮತ್ತು ಸರ್ಕಾರದ ಎಲ್ಲಾ ಮಟ್ಟದಲ್ಲಿ ಕಾರ್ಯ ನಿರ್ವಹಿಸುತ್ತಾರೆ
ಶೈಕ್ಷಣಿಕ ಕ್ಷೇತ್ರ:
ವಿಶ್ವವಿದ್ಯಾನಿಲಯದ ಕಾರ್ಯಕ್ರಮಗಳು ವಿದ್ಯಾರ್ಥಿಗಳನ್ನು ಸಾರ್ವಜನಿಕ ಆಡಳಿತದಲ್ಲಿ ಇರುವ ವೃತ್ತಿಗೆ ತಯಾರಿಸುತ್ತದೆ. ಸಾಮಾನ್ಯವಾಗಿ ಪಬ್ಲಿಕ್ ಅಡ್ಮಿನಿಸ್ಟ್ರೇಷನ್ (ಎಂ.ಪಿ.ಎ.) ಪದವಿ ನೀಡಲು ಆದರೂ ಕೆಲವು ವಿಶ್ವವಿದ್ಯಾನಿಲಯದಲ್ಲಿ ಪಬ್ಲಿಕ್ ಅಡ್ಮಿನ್ಸ್ಟ್ರೇಷನ್ ಎಂ. ಎ.ಯನ್ನು ನೀಡುತ್ತಾರೆ. ಯುನೈಟೆಡ್ ಸ್ಟೇಟ್ನಲ್ಲಿ ಶೈಕ್ಷಣಿಕ ಕ್ಷೇತ್ರವಾದ ಸಾರ್ವಜನಿಕ ಆಡಳಿತದ ಮೇಲೆ ಹೆಚ್ಚಿನ ಹೊತ್ತು ನೀಡುತ್ತಾರೆ. ರಾಜ್ಯಶಾಸ್ಥ್ರ ಮತ್ತು ಆಡಳಿತಾತ್ಮಕ ಕಾನೂನು. ಕೆಲವು ಎಂ.ಪಿ.ಎ. ಕಾರ್ಯಗಳಲ್ಲಿ ಅರ್ಥಶಾಸ್ತ್ರ ಸೇರಿಕೋಂಡಿರುತ್ತದೆ ಇದರಿಂದ ವಿದ್ಯಾರ್ಥಿಗಳಿಗೆ ದೃಷ್ಟಿ ಸಮಸ್ಯೆಗಳ ಹಿನ್ನೆಲೆ ತಿಳಿದು ಬರುತ್ತದೆ. ಮಾರುಕಟ್ಟೆ ವೈಚಾರಿಕತೆ ಇತ್ಯಾದಿ ಮತ್ತು ಬೃಹದಾರ್ಥಿಕ ಸಮಸ್ಯೆಗಳು ಇತ್ಯಾದಿ. ವಿದ್ವಾಂಸರಾದ ಜಾನ್ ಎ. ರೋಹ್ರ್ ಅವರು ಬರೆಯುವುದು ಸಂವಿಧಾನಿಕ ನ್ಯಾಯ ಸಮ್ಮತತೆಯಾದ ಸರ್ಕಾರಿ ಆಡಳಿತ ಸಾಹಿತ್ಯವೇ ಇಂದಿನ ಇತಿಹಾಸದ ಕುರಿತು ಹೆಚ್ಚಾಗಿ ಬರೆದಿದ್ದಾರೆ. ಸಾರ್ವಜನಿಕ ಆಡಳಿತದ ಗುರಿಯು ಸಂಭದಪಡುವುದು ಪ್ರಜಾಪ್ರಭುತ್ವದ ಮೌಲ್ಯಗಳನ್ನು ಸಧಾರಿಸುವುದು ಭದ್ರತಾ ಸಾಮರ್ಥ್ಯ ಮತ್ತು ಸಾರ್ವಜನಿಕ ಸೇವೆಗಳು ಪರಿಣಾಮಕಾರಿತ್ವವನ್ನು ಲಾಭರಹಿತ ಸ್ಥಳ ವ್ಯಾವಹಾರಿಕ ಆಡಳಿತ.
ಆಡಳಿತದ ಕಾರ್ಯವಿಧಾನಗಳು ಸಾಮಾಜಿಕ ಬದಲಾವಣೆಗಳು:
ಸಾರ್ವಜನಿಕ ಆಡಳಿತದ ಕಾರ್ಯ ನಿರ್ವಹಿಸಲು ಅನೇಕ ಕೊರತೆಗಲು ಇವೆ ಮತ್ತು ಕಾನೂನು ನಿರ್ಮಿಸುವ ರೀತಿಯ ವ್ಯಾಯಾಮ ನಿರ್ಧಾರ ಒಬ್ಬ ಸಾಮಾನ್ಯ ವ್ಯಕ್ತಿಯು ಸಮಾಜಕ್ಕೆ ಸೇರಿದವನಾಗಿರುತ್ತಾನೆ ಮತ್ತು ಅವನು ಸಾರ್ವಜನಿಕ ಆಡಳಿತವನ್ನು ತನ್ನ ಜೀವನ ಪರಿಹಾಂಶ ಉಪಯೋಗಿಸುತ್ತಾರೆ. ಹುಟ್ಟಿನಿಂದ ಸಾವಿನವರೆಗೂ ನಾವು ಒಂದಲ್ಲಾ ಒಂದು ರೀತಿ ಸಾರ್ವಜನಿಕ ಆಡಳಿತದ ಮೇಲೆ ಅವಲಂಬಿತವಾಗಿರುತ್ತದೆ. ಒಂದು ಮಗು ಹುಟ್ಟುವುದಕ್ಕಿಂತ ಮುಂಚೆಯೂ ಒಂದು ಮಗು ಸಾರ್ವಜನಿಕ ಆಡಳಿತದ ಸೇವೆಗಳ ಪ್ರಯೋಜನ ಪಡೆಯುತ್ತದೆ. ಹೇಗೆಂದರೆ ಒಬ್ಬ ಗರ್ಭಯುತ ಮಹಿಳೆಗೆ ಸಾರ್ವಜನಿಕ ಆಡಳಿತವು ಅನೇಕ ಸವಾಲತ್ತನ್ನು ನೀಡುತ್ತದೆ. ಸಾವಿನವರೆಗೂ ಈ ಮಗು ಸಾರ್ವಜನಿಕ ಆಡಳಿತದ ಸೇವೆಗಳ ಪ್ರಯೋಜನ ಪಡೆಯುತ್ತಾರೆ. ಮತ್ತು ಸತ್ತ ನಂತರ ಕೂಡ ಈ ಸೇವೆಗಳು ಪ್ರಯೋಜನವಾಗುತ್ತದೆ, ಹೇಗೆಂದರೆ ಒಬ್ಬ ವ್ಯಕ್ತಿ ಸತ್ತ ಮೇಲೆ ಅವನ ಸಾವನ್ನು ಅಧಿಕೃತ ಪತ್ರಗಳಲ್ಲಿ ನಮೋದಿಸಲು ಪ್ರಯೋಜನವಾಗುತ್ತದೆ ಅವನು ಜೀವನವನ್ನು ನಡೆಸುತ್ತಿದ್ದಾಗ ಅವನು ಸಾರ್ವಜನಿಕ ಆಡಳಿತ ಉಪಯೋಗಿಸಿ ತನ್ನು ಅಸ್ಥ್ರಗಳನ್ನು ಸಂರಕ್ಷಿಸಲು ಸೇವೆಗಳನ್ನು ಬಳಸುತ್ತಾರೆ.
ಒಂದು ಮಗು ಸ್ಪಷ್ಟ ಬೆಳೆದಾಗ ಈ ಮಗುವನ್ನು ಶಾಲೆಗೆ ಸೇರಿಸುವ ಸಮಯದಲ್ಲಿ ಸಾರ್ವಜನಿಕ ಆಡಳಿತವನ್ನು ಉಪಯೋಗಿಸಿಕೊಳ್ಳುತ್ತಾರೆ. ಅವನ ವಿದ್ಯಾಭ್ಯಾಸವು ಮುಗಿದ ನಂತರ ಅವನು ಕೆಲಸಕ್ಕೆ ಹೋಗುವ ಸಾರ್ವಜನಿಕ ಆಡಳಿತ ಉಪಯೋಗಕ್ಕೆ ಬರುತ್ತದೆ. ನಮಗೆ ಸಾರ್ವಜನಿಕ ಆಡಳಿತ ಬಗ್ಗೆ ನಮಗೆ ಬಹಳಷ್ಟು ಕಾಲಜಿ ಇದೆ ಏಕೆಂದರೆ ಹಲವು ಉತ್ಪಾದನೆಗಳು ಮತ್ತು ಸೇವೆಗೆಳಿಗೆ ಅನೇಕ ರೀತಿಯಲ್ಲಿ ಸುಂಕಗಳನ್ನು ಕಟ್ಟುತ್ತೇವೆ. ಈ ಸುಂಕಗಳನ್ನು ಒಳಗೆ ರಾಜ್ಯ ಸರ್ಕಾರವು ಅಥವಾ ಕೇಂದ್ರ ಸರ್ಕಾರವು ಸಾರ್ವಜನಿಕರ ಆಡಳಿತವನ್ನು ನಡೆಸಿಕೊಂಡು ಈ ರೀತಿಯಾಗಿ ನಾವು ಹೇಳಬಹುದು. ಒಬ್ಬ ಮನುಷ್ಯ ಹುಟ್ಟಿನಿಂದ ಸಾವಿನವರೆಗೆ ಮತ್ತು ಸತ್ತನಂತರ ಸಾರ್ವಜನಿಕ ಆಡಳಿತ ಉಪಯೋಗ ಬರುತ್ತದೆ.
ಅಗತ್ಯವಿರುವ ಶಿಕ್ಷಣ
ಕೆಲವು ಕಾಲೇಜುಗಳು ಮತ್ತು ವಿಶ್ವವಿದ್ಯಾಲಯಗಳು,ಪದವಿಪೂರ್ವ ಕಾರ್ಯಕ್ರಮಗಳಾದ ಸಾರ್ವಜನಿಕ ನೀತಿ ಮತ್ತು ಆಡಳಿತದ ಪದವಿಗಳನ್ನು ನೀಡುತ್ತದೆ.ಇದು ಮುಂದೆ ಹೋಗಿ ಒಂದು ಬಚಲರ್ಸ್ ಪದವಿ ಆಗುತ್ತದೆ .ಈ ಪದವಿಗಳಲ್ಲಿ ಇರುವ ಮುಖ್ಯ ವಿಶಯಗಳು ನಿರ್ವಹಣೆ ಸಿದ್ದಾಂತಗಳು ಹಾಗು ಅಭ್ಯಾಸಗಳು ಅರ್ಥಶಾಸ್ತ್ರ,ಕಾನೂನು ಮತ್ತು ಸಾಂಸ್ಥಿಕ ಅಧ್ಯಯನಗಳು.ಸಾರ್ವಜನಿಕ ಆಡಳಿತದ ಮಾಸ್ಟರ್ ಪದವಿಅನ್ನು ಸಹ ಕೆಲವು ಕಾಲೇಜು ಮತ್ತು ವಿಶ್ವವಿದ್ಯನಿಲಯಗಳು ನೀಡುತವೆ.
ಅಗತ್ಯವಾದ ಕೌಶಲ್ಯ
ಒಬ್ಬ ಒಳೆಯ ಸಾರ್ವಜನಿಕ ಆಡಳಿತ ಅಧಿಕಾರಿಗೆ ಒಳ್ಳೆಯ ಸಂವಾದ ,ನಾಯಕತ್ವ ,ಸಂಶೋಧನೆ ಮತ್ತು ಸಮಸ್ಸೆಗಳನ್ನು ಪರಿಹರಿಸುವ ಸಾಮರ್ಥ್ಯ,ನಿರ್ಧಾರಗಳನ್ನು ತಡೆದುಕೊಳ್ಳುವ ಕೌಶಲ್ಯ ಮತ್ತು ಇಂಟರ್ಪರ್ಸನಲ್ ಕೌಶಲ್ಯ ತುಂಬ ಪ್ರಯೋಜನಕ್ಕೆ ಬರುತ್ತದೆ ಎಕೆಂದರೆ ಒಬ್ಬ ಸಾರ್ವಜನಿಕ ಆಡಳಿತಗಾರನು ತನ್ನ ವೃತ್ತಿಯಲ್ಲಿ ಸಾವಿರಾರು ಜನರನ್ನು ಭೇಟಿಯಾಗುತ್ತಾರೆ ಮತ್ತು ನೂರಾರು ಸಮಸ್ಯೆಯನ್ನು ಎದರಿಸುತ್ತಾನೆ ಮತ್ತು ಅದರಲ್ಲಿ ಸಂಶೊದನೆಯನ್ನು ಕೈಗೊಳ್ಳಬೇಕು ಅದನ್ನು ಸಂಶೋಧನೆ ಮಾಡಿ ಕಠಿಣವಾದ ನಿರ್ಧಾರವನ್ನು ತೆಗೆದುಕೊಳ್ಳುವ ಸಂದರ್ಭ ಒಬ್ಬ ಆಡಳಿತಗಾರನಿಗೆ ತನ್ನ ವೃತ್ತಿ ಜೀವನದಲ್ಲಿ ಬಂದೆ ಬರುತ್ತದೆ.ಈ ರೀತಿ ನಾವು ಹೇಳುವುದಾದರೆ ಮೇಲ್ಕಂಡ ಕೌಶಲ್ಯಗಳು ಒಬ್ಬ ಆಡಳಿತಗಾರನಿಗೆ ಇರಲೆಬೇಕಾದ ಮುಖ್ಯ ಕೌಶಲ್ಯಗಳು.
ಇಂಟರ್ನಾಷನಲ್ ಸಾರ್ವಜನಿಕ ಆಡಳಿತ
ಹಲವಾರು ಕಾರ್ಯಕೃತ ಸಮಸ್ತಗಳು ಸಾರ್ವಜನಿಕ ಆಡಳಿತವನ್ನು ನಡೆಸುತ್ತ ಬಂದಿದೆ ಅದರಲ್ಲಿ ಪ್ರಮುಖವದದ್ದು ಕಾಮನ್ ವೆಲ್ತ್ ಅಸ್ಸೊಸಿಯೆಷನ್ ಆಫ಼್ ಪಬ್ಲಿಕ್ ಅಡ್ಮಿನಿಷ್ಟ್ರೆಷ್ ಆಂಡ್ ಮ್ಯಾನೆಜ್ ಮೆಂಟ್.ಕಾಮನ್ ವೆಲ್ತ್ ನಲ್ಲಿ ೫೪ಸದಸ್ಯ ರಾಜ್ಯಗಳಿವೆ ಅದು ಭಾರದಿಂದ ಹಬಿದೆ.ಅತ್ಯಂತ ಪುರಾತನವಾದ ಇಂಟರ್ನಾಷನಲ್ ಸಾರ್ವಜನಿಕ ಆಡಳಿತವು (ಇ.ಐ.ಒ.ಅ.ಸ) ಇದರ ಮುಖ್ಯ ಉದ್ದೇಶ ಜ್ಣಾನವನ್ನು ಅಬಿವೃದ್ದಿ ಮತ್ತು ಸಂಘಟಣೆಯ ಕಾರ್ಯಾಚರಣೆ ಮತ್ತು ಆಚರಣೆಗಳನ್ನು ಸುದಾರಿಸುವುದು ಸಾರ್ವಜನಿಕ ಆಡಳಿತದಲ್ಲಿ.
ಸಾರ್ವಜನಿಕ ಆಡಳಿತ ಮಹತ್ವ
ಸಾರ್ವಜನಿಕ ಆಡಳಿತದ ಆಡಳಿತಾತ್ಮಕ ತತ್ವ ಮತ್ತು ಅಣ್ವಾಹಿಕ ಆಡಳಿತ ಬರುತ್ತದೆ ಒಂದು ರಾಜ್ಯದ ಯೊಗ ಕ್ಷೇಮ ಅಬಿವೃದ್ದಿಸಲು ಮತ್ತು ಸರ್ಕಾರದ ದಕ್ಷತೆ ಹೆಚ್ಚಿಸಲ್ಲು ಮತ್ತು ನಾಗರೀಕತೆ ನೀತಿ ಸಾಮರ್ತ್ಯವನ್ನು ತರಲು ಸಾರ್ವಜನಿಕ ಆಡಳಿತದ ಪರಿಣಾಮಕಾರಿತ್ವದ ಮೇಲೆ ತನ್ನ ವ್ಯಾಲ್ತೆಮಾವಳಗಾಗಿದೆ ಸಾಮಾನ್ಯ ಜನರನ್ನು ಸಾರ್ವಜನಿಕ ಆಡಳಿತಕ್ಕೆ ಒಳಗೊಡಿಸಲು ಸರ್ಕಾರವು ಅನೇಕ ಕಾರ್ಯಕ್ರಮಗಳನ್ನು ತರುತ್ತಿವೆ. ಹೀಗಾಗಿ ಸಾರ್ವಜನಿಕ ಆಡಳಿತವನ್ನು "ಆಧುನಿಕ ನಾಗರಿಕತೆಯ ಹೃದಯ ಎಂದು ಕರೆಯುತ್ತಾರೆ.
ಆರ್ಟ್ ವಿ ವಿಜ್ಞಾನ
ಸಾರ್ವಜನಿಕ ಆಡಳಿತವನ್ನು ಜಗತ್ತಿನ ಅತ್ಯಂತ ಒಂದು ಆರ್ಟ್ ವಿಷಯವೆಂದು ಪ್ರಗತಿಯಾಗಿದೆ.ಆದರು ಸಾರ್ವಜನಿಕ ಆಡಳಿತವು ಒಂದು ವಿಜ್ಞಾನವು ಅಥವಾ ಆರ್ಟ್ ನಿನ್ ವಿಷಯವು ಎಂಬುದರ ಮೇಲೆ ತುಂಬಾ ವರ್ಷದ ರೌಲದಿಂದ ಚರ್ಚೆಗಳು ನಡೆಯುತ್ತಲೆ ಬಂದಿದೆ ಅದರಲ್ಲು ಕೆಲವರು ಸಾರ್ವಜನಿಕ ಆಡಳಿತವನ್ನು ಸಾಮಾಜಿಕ ವಿಜ್ಞಾನವೆಂದು ಪರಿಗನಿಸುತ್ತಾರೆ ಇದರಲ್ಲಿ ತುಂಬ ಹೆಚ್ಚಿನ ಪ್ರಮುಖವಾದ ಡಾಟ ಇದೆ,ಆದರು ವಿಷಯದ ಮೇಲೆ ಚರ್ಚೆ ನಡೆಯಲು ಬೇಕು ಎಕೆಂದರೆ ಸಾರ್ವಜನಿಕ ಆಡಳಿತವು ಮನುಷ್ಯರನ್ನು ಆಡಳಿತವನ್ನು ವಿಜ್ಞಾನಕ್ಕೆ ಬೇಕಾದ ಕೆಲವು ವಿಷಯವನ್ನು ಒಳಗೊಂಡಿವೆ ಮತ್ತು ಸಾರ್ವಜನಿಕ ಆಡಳಿತವು ಮನುಷ್ಯರನ್ನು ಜೊತೆ ವ್ಯವಹರಿಸುತ್ತದೆ. ಮನುಷ್ಯರ ಅನಿರೀಕ್ಷಿತ ಮತ್ತು ಅಭಾಗ ಲಾಭದ ಪ್ರಾಣಿ ಅವರು ತಮ್ಮನ್ನು ವಿಜ್ಞಾನಕ್ಕೆ ಸೇರಿಸಿಕೊಳ್ಲುತ್ತಾರೆ.ಈ ಪ್ರಿನ್ಸಿಪಲ್ಸ್ ಅನ್ನು ಎಲ್ಲರು ಒಪ್ಪುತ್ತಾರೆ.ಆದರಿಂದ ಕೆಲವು ಮಟದ ಅನೀರೀಕ್ಷಿತೆ ಸಾರ್ವಜನಿಕ ಆಡಳಿತದಲ್ಲಿ ಇದೇ ಇದೆ.ಸಾರ್ವಜನಿಕ ಆಡಳಿತವನ್ನು ಒಂದು ತಂತ್ರ ಎಂದು ಪರಿಗಣಿಸಬಹುದು.ಈ ತಂತ್ರ ವನ್ನು ಉಪಯೋಗಿಸಿ ಸರ್ಕಾರವು ತನ್ನ ಗುರಿಗಳನ್ನು ಸಾದಿಸಲು ಉಪಯೋಗಿಸಿಕೊಳ್ಳುತ್ತದೆ.ಈ ಕಾರಣದಿಂದ ಸಾರ್ವಜನಿಕ ಆಡಳಿತವು ಒಂದು ವಿಜ್ಞಾನದ ವಿಷಯ ಅಥವಾ ಒಂದು ಆರ್ಟ್ ವಿಷಯವು ಎಂದು ಸಂಪೂರ್ಣವಾಗಲು ಹೇಳಲು ಸಾದ್ಯವಿಲ್ಲ.ಈ ವಿಷಯದ ಬಗೆಯಿಂದ ಚರ್ಚೆ ನಡೆಯುತ್ತಲೇ ಬಂದಿದೇ ಹಾಗೆ ಮುಂದೆ ಕೂಡ ಚರ್ಚೆ ನಡೆಯುತ್ತಲೆ ಇರುತ್ತದ
ನಿಮ್ಮ ನಾಯಕತ್ವ ಗುಣಗಳನ್ನು ಅಬಿವೃದ್ದಿಸುತ್ತದೆ
ಸಾರ್ವಜನಿಕ ಆಡಳಿತ ಕೆಲಸಕ್ಕೆ ಒಂದು ಉತ್ತಮ್ಮವಾದ ನಾಯಕತ್ವ ಗುಣಗಳು ಬೇಕಗಿದೆ.ನೀವು ನಿಮ್ಮ ನಾಯಕತ್ವ ಗುಣಗಳನ್ನು ಹೆಚ್ಚಿಸಬೇಕಾದರೆ ಒಂದು ಎಂ.ಪಿ.ಎ ಪದವಿಯನ್ನು ಆಯ್ಕೆ ಮಾಡಿಕೊಳ್ಳಿ. ಈ ಪದವಿಯ ಅಧ್ಯಾಯನ ನಿಮಗೆ ಇಂತಹ ಗುಣಗಳನ್ನು ಹೆಚ್ಚಿಸಿಕೊಳ್ಳಲು ಸಹಾಯವಾಗುತ್ತದೆ.
ವಿವಿದ ವಿಷಯಗಳ ಅಧ್ಯಾಯನ
ಒಂದು ಎಂ.ಪಿ.ಎ ಪದವಿ ಪಠ್ಯಕ್ರಮ ವಷಯಗಳ ಮಿಷ ಕಲ್ಬರಿಕೆ ಒಳಗೊಂಡಿರುತ್ತದೆ.ನೀವು ಅರ್ಥ್ಜಶಾಸ್ತ್ರ,ಸಂವಹನ,ಹಣಕಾಸು,ಕನೂನು,ಆರೊಗ್ಯಮ ಮತ್ತು ಆಡಳಿತದಲ್ಲಿ ತರಗತಿಗಳು ತೆಗೆದುಕೊಳ್ಳಲು ಅಗತ್ಯವಿದೆ.ನೀವು ಈ ವಷಯಗಳನ್ನು ಕಲೆಯಲು ಪ್ರೊತ್ಸಾಹಿತರಾಗಿರುತಿರಿ ಮತ್ತು ಸಾರ್ವಜನಿಕ ಜನರು ಆಡಳಿತ ವ್ರುತ್ತಿಯನ್ನು ಆಯ್ಕೆ ಮಾಡಳು ಇದ್ದು ನಿಮಗೆ ಸಹಾಯ ಮಡುತ್ತೇನೆ.
ಸರ್ಕಾರದ ಮುಖ್ಯ ಉಧ್ಯಾಯ ಅವಕಾಷ
ಸರ್ಕಾರದ ಹಲವು ಪ್ರಮುಕ ಉದ್ದೆಯಲ್ಲಿ ಇರುವ ಜನರು ಮುಖ್ಯವಾಗಿ ಸಾರ್ವಜನಿಕ ಆಡಳಿತದ ವ್ರುತ್ತಿಯನ್ನು ಅವಲಂಬಿಸಿದರೆ ಈ ವೃದ್ದಿಯಲ್ಲಿ ಸಂಪುಟ ಸದಸ್ಯರ ಒಂದು ವಿಷ್ವ ಸಂಸ್ಥೆಗೆ ಮತ್ತು ಪೊಲೀಸ್ ಕಮಿಷ್ನರ್ ವಿಷ್ವಸಂಸ್ಥೆಯಲ್ಲಿ ಕೆಲಸಮಾಡಬಹುದು ಈ ಎಂ.ಪಿ.ಎ ಪದವಿಯನ್ನು ಪಡೆದಿದ್ದರೆ.
ಉದ್ಯೋಗ ಮತ್ತು ವ್ಯಾಪ್ತಿಹೆಚ್ಚಾಗಿದೆ
ಸಾರ್ವಜನಿಕ ಆಡಳಿತದಲ್ಲಿ ನಾವು ಅನೇಕ ವ್ರುತ್ತಿಯನ್ನು ಬಳಸಿಕೊಳ್ಳಬಹುದು ನಮಗೆ ಯಾವ ವೃತ್ತಿಯ ಮೇಲೆ ಕಾಳಜಿ ಇರುತ್ತದೆಯೋ ಆ ವ್ರುತ್ತಿಯನ್ನು ನಾವು ಆರಿಸಿಕೊಳ್ಳಬಹುದು ಮತ್ತು ಆ ವ್ರುತ್ತಿಯನ್ನು ನಾವು ಪ್ರೊತ್ಸಾಹ ಮತ್ತು ಉತ್ಸಾಹದಿಂದ ಮಾಡಬಹುದು.ಸಾರ್ವಜ್ಜನಿಕ ಆಡಳಿತದಲ್ಲಿ ಇರುವ ಕೆಲವು ಕ್ಷೇತ್ರಗಳೆಂದರೆ ಆರೋಗ್ಯ,ಸಂಪರ್ಕ,ಸ್ದಾರ್ವಜನಿಕ ಸಾರಿಗೆ ಅಥವಾ ಕಾನೂನು ಇದರಲ್ಲಿ ಯಾವುದಾದರು ಒಂದನ್ನು ಆರಿಸಿಕೊಳ್ಳಬಹುದು.
ಯೋಗ್ಯ ಆರಂಬಿಕ ವೇತನ
ಸಾರ್ವಜನಿಕ ಆಡಳಿತ ಆರಂಬಿಕ ವೇತನವು ೩೦೦೦೦ ಇಂದ ೫೦೦೦೦ವರಗೆ ಇರುತ್ತದೆ ಈ ವೇತನವನ್ನು ಪಡಯಲು ಒಬ್ಬ ವ್ಯಕ್ತಿಯು ಎಂ.ಪಿ.ಎ ಪದವಿಯನ್ನು ಪಡೆದಿರಬೇಕು ಮತ್ತು ಕೆಲವು ವರ್ಷಗಳು ಅನುಭವದ ನಂತರ ಈ ಸಂಬಳ ಆರು ಪಟ್ಟು ಹೆಚ್ಚಾಗಬಹುದು.ಅದು ಸರ್ಕಾರಿ ಅಥವಾ ಖಾಸಗಿ ಕೆಲಸವಾಗಿರಲಿ.
ನಿಮ್ಮ ಸರ್ಕಾರದ ಮೇಲೆ ಪರಿಣಾಮ ಬೀರುವ ಸಾಮರ್ತ್ಯ
ಇಂತಹ ಕ್ಷೇತ್ರಗಳಲ್ಲಿ ವೃತ್ತಿ ಮಾಡುವ ಜನರಿಗೆ ಸರ್ಕಾರದ ಮೇಲೆ ಅಥವಾ ಪರೋಕ್ಷವಾಗಿ ಪರಿಣಾಮವನ್ನು ಬೀರುವ ಸಾದ್ಯವಿದೆ.ಒಬ್ಬ ವ್ಯಕ್ತಿಯು ಸಾರ್ವಜನಿಕ ಆಡಳಿತದಲ್ಲಿ ಕೆಳಸ ಮಾಡುತ್ತಿದ್ದಾರೆ ಎಂದರೆ ಸರ್ಕಾರದ ಮೇಲೆ ಪರಿಣಾಮ ಒಂದಲ್ಲ ಒಂದು ರೀತಿಯಲ್ಲಿ ಇದ್ದೇ ಇರುತ್ತದೆ.ಇದರಿಂದ ನಾವು ಹೆಳಬಹುದು ಸಾರ್ವಜನಿಕ ಆಡಳಿತದ ಕೆಲಸವು ಒಂದು ಕೆಟ್ಟವಾದ ಕೆಲಸ ಒಂದು ಕೆಲಸವನ್ನು ಮಾಡುವುದಕ್ಕೆ ಜವಬ್ದಾರಿ ವ್ರುತ್ತ ಮನುಷ್ಯನ ವ್ಯಕ್ತಿಯೂ ಬೇಕಗಿದ್ದಾರೆ...........
ಬಾಹ್ಯ ಕೊಂಡಿಗಳು
ವರ್ಗ:ಆಡಳಿತ ವಿಭಾಗಗಳು
ಬಂಡವಾಳ ಬಜೆಟ್ ವಿಧಾನಗಳು
ಕಾರ್ಪೊರೇಟ್ ಹಣಕಾಸುದಲ್ಲಿ ಬಂಡವಾಳ ಬಜೆಟ್ ಎನ್ನುವುದು ಸಂಸ್ಥೆಯ ದೀರ್ಘಾವಧಿಯ ಬಂಡವಾಳ ಹೂಡಿಕೆಗಳಾದ ಹೊಸ ಯಂತ್ರೋಪಕರಣಗಳು, ಹೊಸ ಉತ್ಪನ್ನಗಳು ಮತ್ತು ಸಂಶೋಧನಾ ಅಭಿವೃದ್ಧಿ ಯೋಜನೆಗಳು ಸಂಸ್ಥೆಯ ಬಂಡವಾಳೀಕರಣದ ರಚನೆಗಳ ಮೂಲಕ ನಗದು ಹಣಕ್ಕೆ ಯೋಗ್ಯವಾಗಿದೆಯೇ ಎಂಬುದನ್ನು ನಿರ್ಧರಿಸಲು ಬಳಸುವ ಯೋಜನಾ ಪ್ರಕ್ರಿಯೆಯಾಗಿದೆ ( ಸಾಲ, ಇಕ್ವಿಟಿ ಅಥವಾ ಉಳಿಸಿಕೊಂಡಿರುವ ಗಳಿಕೆ). ಇದು ಪ್ರಮುಖ ಬಂಡವಾಳ, ಅಥವಾ ಹೂಡಿಕೆ, ವೆಚ್ಚಗಳಿಗೆ ಸಂಪನ್ಮೂಲಗಳನ್ನು ಹಂಚುವ ಪ್ರಕ್ರಿಯೆಯಾಗಿದೆ.[1] ಕಾರ್ಪೊರೇಟ್ ಹಣಕಾಸು ಒಟ್ಟಾರೆ ವಿಧಾನದೊಂದಿಗೆ, ಸ್ಥಿರವಾದ ಆಧಾರವಾಗಿರುವ ಗುರಿಯು ಷೇರುದಾರರಿಗೆ ಸಂಸ್ಥೆಯ ಮೌಲ್ಯವನ್ನು ಹೆಚ್ಚಿಸುವುದು.
ಬಂಡವಾಳದ ಬಜೆಟ್ ಅನ್ನು ಸಾಮಾನ್ಯವಾಗಿ ಪ್ರಮುಖವಲ್ಲದ ವ್ಯಾಪಾರ ಚಟುವಟಿಕೆ ಎಂದು ಪರಿಗಣಿಸಲಾಗುತ್ತದೆ ಏಕೆಂದರೆ ಇದು ದೈನಂದಿನ ಕಾರ್ಯಾಚರಣೆಗಳ ಭಾಗವಲ್ಲ. ಇದು ವ್ಯವಹಾರದೊಳಗೆ ಕಾರ್ಯತಂತ್ರದ ಹಣಕಾಸಿನ ಕಾರ್ಯವನ್ನು ಹೊಂದಿದೆ. ಬಂಡವಾಳ ಆಯವ್ಯಯವು ಕೋರ್ ವ್ಯಾಪಾರ ಚಟುವಟಿಕೆಗಳ ಒಂದು ಭಾಗವಾಗಿರುವ ಸಂಸ್ಥೆಯ ಪ್ರಕಾರದ ಒಂದು ಉದಾಹರಣೆಯೆಂದರೆ ಹೂಡಿಕೆ ಬ್ಯಾಂಕುಗಳು, ಏಕೆಂದರೆ ಅವರ ಆದಾಯ ಮಾದರಿ ಹಣಕಾಸಿನ ಕಾರ್ಯತಂತ್ರವನ್ನು ಗಣನೀಯ ಪ್ರಮಾಣದಲ್ಲಿ ಅವಲಂಬಿಸಿವೆ.
ಬಂಡವಾಳ ಬಜೆಟ್‌ನಲ್ಲಿ ಹಲವು ಔಪಚಾರಿಕ ವಿಧಾನಗಳನ್ನು ಬಳಸಲಾಗುತ್ತದೆ:
ಅಕೌಂಟಿಂಗ್ ರೇಟ್ ಒಫ್ ರಿಟರ್ನ್:
ಅಕೌಂಟಿಂಗ್ ರೇಟ್ ಒಫ್ ರಿಟರ್ನ್ ಎಂಬುದು ಬಂಡವಾಳ ಬಜೆಟ್‌ನಲ್ಲಿ ಬಳಸಲಾಗುವ ಹಣಕಾಸಿನ ಅನುಪಾತವಾಗಿದೆ.[1] ಅನುಪಾತವು ಹಣದ ಸಮಯದ ಮೌಲ್ಯದ ಪರಿಕಲ್ಪನೆಯನ್ನು ಗಣನೆಗೆ ತೆಗೆದುಕೊಳ್ಳುವುದಿಲ್ಲ. ಉದ್ದೇಶಿತ ಬಂಡವಾಳ ಹೂಡಿಕೆಯ ನಿವ್ವಳ ಆದಾಯದಿಂದ ಉತ್ಪತ್ತಿಯಾಗುವ ಆದಾಯವನ್ನು ARR ಲೆಕ್ಕಾಚಾರ ಮಾಡುತ್ತದೆ. ARR ಅಗತ್ಯ ಆದಾಯದ ದರಕ್ಕೆ ಸಮನಾಗಿದ್ದರೆ ಅಥವಾ ಹೆಚ್ಚಿನದಾಗಿದ್ದರೆ, ಯೋಜನೆಯು ಸ್ವೀಕಾರಾರ್ಹವಾಗಿರುತ್ತದೆ. ಅಪೇಕ್ಷಿತ ದರಕ್ಕಿಂತ ಕಡಿಮೆ ಇದ್ದರೆ, ಅದನ್ನು ತಿರಸ್ಕರಿಸಬೇಕು. ಹೂಡಿಕೆಗಳನ್ನು ಹೋಲಿಸಿದಾಗ, ಹೆಚ್ಚಿನ ARR, ಹೂಡಿಕೆಯು ಹೆಚ್ಚು ಆಕರ್ಷಕವಾಗಿರುತ್ತದೆ. ಯೋಜನೆಗಳನ್ನು ಮೌಲ್ಯಮಾಪನ ಮಾಡುವಾಗ ಅರ್ಧಕ್ಕಿಂತ ಹೆಚ್ಚು ದೊಡ್ಡ ಸಂಸ್ಥೆಗಳು ARR ಅನ್ನು ಲೆಕ್ಕ ಹಾಕುತ್ತವೆ.
ಪೇಬ್ಯಾಕ್ ಪಿರಿಯಡ್  :
ಬಂಡವಾಳ ಬಜೆಟ್‌ನಲ್ಲಿನ ಪೇಬ್ಯಾಕ್ ಪಿರಿಯಡ್ ಹೂಡಿಕೆಯಲ್ಲಿ ಖರ್ಚು ಮಾಡಿದ ಹಣವನ್ನು ಮರುಪಾವತಿಸಲು ಅಥವಾ ಬ್ರೇಕ್-ಈವ್ ಪಾಯಿಂಟ್ ಅನ್ನು ತಲುಪಲು ಬೇಕಾದ ಸಮಯವನ್ನು ಸೂಚಿಸುತ್ತದೆ. ಪೇಬ್ಯಾಕ್ ಪಿರಿಯಡ್ ಹಣದ ಸಮಯದ ಮೌಲ್ಯವನ್ನು ಅನುಮತಿಸುವುದಿಲ್ಲ. ಇದು ಅವಧಿಯು "ಸ್ವತಃ ಪಾವತಿಸಲು" ಎಷ್ಟು ಸಮಯ ತೆಗೆದುಕೊಳ್ಳುತ್ತದೆ ಎಂಬುದನ್ನು ಅಂತರ್ಬೋಧೆಯಿಂದ ಅಳೆಯುತ್ತದೆ. ಉಳಿದೆಲ್ಲವೂ ಸಮಾನವಾಗಿರುವುದರಿಂದ, ದೀರ್ಘ ಮರುಪಾವತಿ ಅವಧಿಗಳಿಗಿಂತ ಕಡಿಮೆ ಮರುಪಾವತಿ ಅವಧಿಗಳು ಯೋಗ್ಯವಾಗಿವೆ. ಮರುಪಾವತಿ ಅವಧಿಯು ಅದರ ಬಳಕೆಯ ಸುಲಭತೆಯಿಂದಾಗಿ ಜನಪ್ರಿಯವಾಗಿದೆ.
ನೆಟ್ ಪ್ರೆಸೆಂಟ್ ವ್ಯಾಲ್ಯೂ:
ಸಂಸ್ಥೆಗೆ ಸೇರಿಸಲಾದ ನಿವ್ವಳ ಪ್ರಸ್ತುತ ಮೌಲ್ಯವನ್ನು (NPV) ನೀಡಲು ಬಂಡವಾಳದ ವೆಚ್ಚದಲ್ಲಿ ನಗದು ಹರಿವುಗಳನ್ನು ರಿಯಾಯಿತಿ ಮಾಡಲಾಗುತ್ತದೆ. ಬಂಡವಾಳವನ್ನು ನಿರ್ಬಂಧಿಸದ ಹೊರತು, ಅಥವಾ ಯೋಜನೆಗಳ ನಡುವೆ ಅವಲಂಬನೆಗಳಿದ್ದರೆ, ಸಂಸ್ಥೆಗೆ ಸೇರಿಸಲಾದ ಮೌಲ್ಯವನ್ನು ಗರಿಷ್ಠಗೊಳಿಸಲು, ಸಂಸ್ಥೆಯು ಧನಾತ್ಮಕ NPV ಯೊಂದಿಗೆ ಎಲ್ಲಾ ಯೋಜನೆಗಳನ್ನು ಸ್ವೀಕರಿಸುತ್ತದೆ. ಈ ವಿಧಾನವು ಹಣದ ಸಮಯದ ಮೌಲ್ಯವನ್ನು ಲೆಕ್ಕಹಾಕುತ್ತದೆ.
ಪ್ರೊಫೈಟಬಿಲಿಟಿ ಇಂಡೆಕ್ಸ್:
ಇದು ಉದ್ದೇಶಿತ ಯೋಜನೆಯ ಹೂಡಿಕೆಗೆ ಪಾವತಿಯ ಅನುಪಾತವಾಗಿದೆ. ಯೋಜನೆಗಳನ್ನು ಶ್ರೇಣೀಕರಿಸಲು ಇದು ಉಪಯುಕ್ತ ಸಾಧನವಾಗಿದೆ ಏಕೆಂದರೆ ಇದು ಹೂಡಿಕೆಯ ಪ್ರತಿ ಯೂನಿಟ್‌ಗೆ ರಚಿಸಲಾದ ಮೌಲ್ಯದ ಪ್ರಮಾಣವನ್ನು ಪ್ರಮಾಣೀಕರಿಸಲು ನಿಮಗೆ ಅನುಮತಿಸುತ್ತದೆ. ಬಂಡವಾಳ ಪಡಿತರೀಕರಣದ ಅಡಿಯಲ್ಲಿ, PI ವಿಧಾನವು ಸೂಕ್ತವಾಗಿದೆ ಏಕೆಂದರೆ PI ವಿಧಾನವು ಸಂಪೂರ್ಣ ಆಕೃತಿಯ ಬದಲಿಗೆ ಸಾಪೇಕ್ಷ ಅಂಕಿ ಅಂದರೆ ಅನುಪಾತವನ್ನು ಸೂಚಿಸುತ್ತದೆ.
ಲೆಕ್ಕಹಾಕಿದ ನಗದು ಹರಿವು ಯೋಜನೆಯಲ್ಲಿ ಮಾಡಿದ ಹೂಡಿಕೆಯನ್ನು ಒಳಗೊಂಡಿಲ್ಲ ಎಂದು ಭಾವಿಸಿದರೆ, 1 ರ ಲಾಭದಾಯಕ ಸೂಚ್ಯಂಕವು ಬ್ರೇಕ್-ಈವ್ ಅನ್ನು ಸೂಚಿಸುತ್ತದೆ. ಒಂದಕ್ಕಿಂತ ಕಡಿಮೆ ಯಾವುದೇ ಮೌಲ್ಯವು ಯೋಜನೆಯ ಪ್ರಸ್ತುತ ಮೌಲ್ಯ (PV) ಆರಂಭಿಕ ಹೂಡಿಕೆಗಿಂತ ಕಡಿಮೆಯಾಗಿದೆ ಎಂದು ಸೂಚಿಸುತ್ತದೆ. ಲಾಭದಾಯಕತೆಯ ಸೂಚ್ಯಂಕದ ಮೌಲ್ಯವು ಹೆಚ್ಚಾದಂತೆ, ಉದ್ದೇಶಿತ ಯೋಜನೆಯ ಆರ್ಥಿಕ ಆಕರ್ಷಣೆಯು ಹೆಚ್ಚಾಗುತ್ತದೆ.
ಇಂಟರ್ನಲ್ ರೇಟ್ ಒಫ್ ರಿಟರ್ನ್:
ಇದು ಸೊನ್ನೆಯ ನಿವ್ವಳ ಪ್ರಸ್ತುತ ಮೌಲ್ಯವನ್ನು (NPV) ನೀಡುವ ರಿಯಾಯಿತಿ ದರವಾಗಿದೆ. ಇದು ಹೂಡಿಕೆಯ ದಕ್ಷತೆಯ ವ್ಯಾಪಕವಾಗಿ ಬಳಸಲಾಗುವ ಅಳತೆಯಾಗಿದೆ. ಆದಾಯವನ್ನು ಗರಿಷ್ಠಗೊಳಿಸಲು, ಯೋಜನೆಗಳನ್ನು IRR ಕ್ರಮದಲ್ಲಿ ವಿಂಗಡಿಸಿ. ಅನೇಕ ಯೋಜನೆಗಳು ಸರಳವಾದ ನಗದು ಹರಿವಿನ ರಚನೆಯನ್ನು ಹೊಂದಿವೆ, ಪ್ರಾರಂಭದಲ್ಲಿ ಋಣಾತ್ಮಕ ನಗದು ಹರಿವು, ಮತ್ತು ನಂತರದ ನಗದು ಹರಿವುಗಳು ಧನಾತ್ಮಕವಾಗಿರುತ್ತವೆ. ಅಂತಹ ಸಂದರ್ಭದಲ್ಲಿ, IRR ಬಂಡವಾಳದ ವೆಚ್ಚಕ್ಕಿಂತ ಹೆಚ್ಚಿದ್ದರೆ, NPV ಧನಾತ್ಮಕವಾಗಿರುತ್ತದೆ, ಆದ್ದರಿಂದ ಅನಿಯಂತ್ರಿತ ಪರಿಸರದಲ್ಲಿ ಪರಸ್ಪರ ಪ್ರತ್ಯೇಕವಲ್ಲದ ಯೋಜನೆಗಳಿಗೆ, ಈ ಮಾನದಂಡವನ್ನು ಅನ್ವಯಿಸುವುದರಿಂದ NPV ವಿಧಾನದಂತೆಯೇ ಅದೇ ನಿರ್ಧಾರಕ್ಕೆ ಕಾರಣವಾಗುತ್ತದೆ.
ಚಿರಿಯಾತ
ಚಿರಿಯಾತ
ಸಂ : ಕಿರಾತಿಕ್ತ
ಹಿಂ : ಚಿರಯಾತ
ಮ : ಚಿರಯಿತ
ಗು : ಚಿರ್‍ಯಾತ
ತೆ : ನೀಲಾವೇಮು
ತ : ನೀಲವೆಂಬು
ವರ್ಣನೆ
ಪುಟ್ಟಗಿಡ, 12 ರಿಂದ 18 ಅಂಗುಲ ಉದ್ದ ಬೆಳೆದಿರುವುದು. ಪುಟ್ಟ ಪುಟ್ಟ ಎಲೆಗಳು ಹಸಿರಾಗಿರುವವು. ಮತ್ತು ಕಂಟಿಗಳಿಗೆ ಅಂಟಿಕೊಂಡಿರುವವು. ಕಾಂಡದ ತುದಿಯಲ್ಲಿ ಹೂಗೊಂಚಲುಗಳಿರುವವು. ಪುಷ್ಪಪಾತ್ರೆಯಲ್ಲಿ 4-4 ಹೂ ದಳವಿರುವವು. ಮತ್ತು ತಿಳಿ ಹಸಿರಾಗಿ ಹಳದಿಯಾಗಿದ್ದು ಮದ್ಯದಲ್ಲಿ ಅಲ್ಲಲ್ಲಿ ನೀಲಿ ವರ್ಣ ಹೊಂದಿರುವವು. ಹೂ ಕಹಿಯಾಗಿರುವುದು. ರಾಸಾಯನಿಕ ವಿಶ್ಲೇಷಣೆಯಂತೆ ಇದರಲ್ಲಿ ‘‘ಚಿರಾಯಿತಿನ್’’ ಅನ್ನುವ ಕಹಿಯಾದ ಹಳದೀ ವರ್ಣವುಳ್ಳ ವಸ್ತುವಿರುವುದು, ಹೂ ಬಿಡುವ ಕಾಲದಲ್ಲಿ ಸಂಗ್ರಹಿಸಿ, ಒಣಗಿಸಿ ವನೌಷಧವಾಗಿ’ ಉಪಯೋಗಿಸುತ್ತಾರೆ. ಇದರಲ್ಲಿ ಬಪೆಲಿಕ್ ಆಮ್ಲವಿದೆ. ಬಾಬಬುಡನ್‍ಗಿರಿಯಲ್ಲಿ ನೈಸರ್ಗಿಕವಾಗಿ ಬೆಳೆಯುತ್ತದೆ.
ಸರಳ ಚಿಕಿತ್ಸೆಗಳು
ಚಿರಿಯಾತ, ಬೇವಿನ ತೊಗಟೆ, ತ್ರಿಫಲಚೂರ್ಣ ಅಮೃತಬಳ್ಳಿ, ಅರಿಶಿನ ಕೊಂಬು ಇವೆಲ್ಲವನ್ನು ಸಮವಾಗಿ ಸೇರಿಸಿ, ಚೆನ್ನಾಗಿ ಕುಟ್ಟಿ, ನೀರಿನಲ್ಲಿ ಹಾಕಿ, ಕಾಯಿಸಿ 1/8 ಭಾಗ ಕಷಾಯ ಮಾಡುವುದು. ತಣ್ಣಗಾದ ಮೇಲೆ ಬಟ್ಟೆಯಲ್ಲಿ ಸೋಸಿ ಶೇಖರಿಸುವುದು. 1/4 ಟೀ ಚಮಚ ಕಷಾಯಕ್ಕೆ, ಒಂದಿಷ್ಟು ಬೆಲ್ಲವನ್ನು ಸೇರಿಸಿ ಚೆನ್ನಾಗಿ ಮಸೆದು, ಮೂಗಿನ ಹೊಳ್ಳೆಗಳಿಗೆ ನಶ್ಯದಂತೆ ನಿಧಾನವಾಗಿ ಏರಿಸುವುದು. ಸೀನುಗಳು ಬಂದು ಅರ್ಧ ತಲೆನೋವು ಶಾಂತವಾಗುವುದು.
ತೀವ್ರವಾದ ಜ್ವರ
ಚಿರಾಯಿತ, ಒಣದ್ರಾಕ್ಷಿ, ಕಚೂರ, ಮರದರಶಿನ, ಏಲಕ್ಕಿ, ಶುಂಠಿ, ಅಮೃತಬಳ್ಳಿ, ಓಮ, ಹಿಪ್ಪಲಿ, ದೇವದಾರು ಐದೈದು ಗ್ರಾಂ ಸೇರಿಸಿ ನುಣ್ಣಗೆ ಕುಟ್ಟಿ, ಎರಡು ಬಟ್ಟಲು ನೀರಿಗೆ ಹಾಕಿ, ಕಾಯಿಸಿ ಅಷ್ಠಾಂಶ ಕಷಾಯ ಮಾಡುವುದು. ಕಷಾಯ ತಣ್ಣಗಾದ ಮೇಲೆ ಬಟ್ಟೆಯಲ್ಲಿ ಶೋಧಿಸಿ ಎರಡು ಟೀ ಚಮಚ ಸೇವಿಸುವುದು. ದಿವಸಕ್ಕೆ ಎರಡು ವೇಳೆ ಸಾಕು.
ಚಳಿ ಜ್ವರದಲ್ಲಿ
ಚಿರಿಯಾತ ಸಪ್ತಪರ್ಣಿ ಚಕ್ಕೆ, ಕರಿಜೀರಿಗೆ ಇವೆಲ್ಲ ತಲಾ ಎರಡೆರೆಡು ಗ್ರಾಂ ತೆಗೆದುಕೊಂಡು ಚೆನ್ನಾಗಿ ಜಜ್ಜಿ, ನೀರಿಗೆ ಹಾಕಿ ಅಷ್ಠಾಂಶ ಕಷಾಯ ಮಾಡುವುದು. ದಿವಸಕ್ಕೆ ಎರಡು ವೇಳೆ ಎರಡೆರಡು ಟೀ ಚಮಚ ಸೇವಿಸುವುದು. ಅಥವಾ ಮೇಲಿನ ಕಷಾಯ ಮಾಡುವಾಗ ಲಾಮಂಚ ಮತ್ತು ಕಟುಕರೋಹಿಣಿಯ ಎರಡು ಗ್ರಾಂ ನಯವಾದ ಚೂರ್ಣ ಸೇರಿಸುವುದು. ಜ್ವರದ ತಾಪವು ತಗ್ಗಿ ಜ್ವರ ಪರಿಹಾರವಾಗುವುದು. ಎದೆ ಉರಿ, ಆಮ್ಲ ಪಿತ್ತ ಮತ್ತು ತಲೆಸುತ್ತುವಿಕೆ 1/4 ಟೀ ಚಮಚ ಒಣಗಿದ ಚಿರಿಯಾತದ ನಯವಾದ ಚೂರ್ಣಕ್ಕೆ 10 ಗ್ರಾಂ ಸಕ್ಕರೆ ಪುಡಿ ಸೇರಿಸಿ, ಸೇವಿಸಿ ನೀರು ಕುಡಿಯುವುದು.
ಹಳೇ ಜ್ವರಕ್ಕೆ
ಚಿರಿಯಾತ, ಅಮೃತಬಳ್ಳಿ ಮತ್ತು ಶುಂಠಿ ತಲಾ 5-5 ಗ್ರಾಂ ತೆಗೆದುಕೊಂಡು ನುಣ್ಣಗೆ ಚೂರ್ಣಿಸುವುದು. 5 ಗ್ರಾಂ ಚೂರ್ಣವನ್ನು ಒಂದು ಬಟ್ಟಲು ನೀರಿನಲ್ಲಿ ಹಾಕಿ, ಕಾಯಿಸಿ ಕಷಾಯ ಮಾಡುವುದು. ತಣ್ಣಗಾದ ಮೇಲೆ ಅರ್ಧ ಟೀ ಚಮಚ ಕಷಾಯವನ್ನು ಪ್ರತಿದಿವಸ ಎರಡು ವೇಳೆ ಸೇವಿಸುವುದು.
ರಕ್ತ ಕೆಟ್ಟು ಉಂಟಾಗುವ ಕಜ್ಜಿ, ತುರಿ ಮುಂತಾದ ಚರ್ಮ ವ್ಯಾಧಿಗಳಿಗೆ
ಚಿರಿಯಾತ ಮೂಲಿಕೆಯ ಕಷಾಯ ಮಾಡಿ, ಎರಡು ಟೀ ಚಮಚ ಕಷಾಯಕ್ಕೆ ಸ್ವಲ್ಪ ಸಕ್ಕರೆ ಸೇರಿಸಿ ಪ್ರತಿನಿತ್ಯ ಸೇವಿಸುವುದು.
ಅಜೀರ್ಣ ಜ್ವರಕ್ಕೆ
10 ಗ್ರಾಂ ಚಿರಾಯಿತ ಮತ್ತು 10 ಗ್ರಾಂ ಒಣಗಿದ ಬೇವಿನ ತೊಗಟೆಯನ್ನು ನುಣ್ಣಗೆ ಚೂರ್ಣ ಮಾಡುವುದು. ಒಂದು ಹೊತ್ತಿಗೆ 2 ಗ್ರಾಂ ನಷ್ಟು ಚೂರ್ಣವನ್ನು ಬಿಸಿ ನೀರಿನೊಂದಿಗೆ ಕದಡಿ ಸೇವಿಸುವುದು.
ಶಕ್ತಿ ಬರಲು
10 ಗ್ರಾಂ ಚಿರಾಯಿತ ಮತ್ತು 10 ಗ್ರಾಂ ಅತಿಮಧುರವನ್ನು ಚೆನ್ನಾಗಿ ಕುಟ್ಟಿ ನುಣ್ಣಗೆ ಪುಡಿ ಮಾಡುವುದು. ಹೊತ್ತಿಗೆ 2 1/2 ಗ್ರಾಂ ಚೂರ್ಣವನ್ನು ಸೇವಿಸಿ ಮೇಲೆ ಸಕ್ಕರೆ ಸೇರಿಸಿದ ಬಿಸಿಯಾದ ಹಾಲು ಕುಡಿಯುವುದು.
ವರ್ಗ:ಔಷಧೀಯ ಸಸ್ಯಗಳು
ಜಗನ್ಮೋಹನ್ ಅರಮನೆ
ಮೈಸೂರಿಗೆ ಭೇಟಿ ನೀಡುವ ಸಂದರ್ಭದಲ್ಲಿ ಅಲ್ಲಿನ ಪುರಾತನ ಕಟ್ಟಡಗಳ ಪಟ್ಟಿಯಲ್ಲಿ ಒಂದಾದ ಜಗನ್ಮೋಹನ ಅರಮನೆಯನ್ನು ಹೋಗಿ ನೋಡಬಹುದು. ಈ ಸ್ಥಳವನ್ನು ಮೈಸೂರಿನ ಅರಸರು 1861ರಲ್ಲಿ ನಿರ್ಮಿಸಿದರು ಮತ್ತು 1897ರಲ್ಲಿ ಹಳೆಯ ಮರದ ಅರಮನೆಯೂ ಬೆಂಕಿಗಾಹುತಿಯಾದ ಸಂದರ್ಭದಲ್ಲಿ ಹೊಸ ಅರಮನೆಯನ್ನು ಕಟ್ಟುವವರೆಗೂ ಒಂದು ಅರಸ ಕುಟುಂಬದ ನಿವಾಸವಾಗಿತ್ತು.1902ರಲ್ಲಿ ನಾಲ್ವಡಿ ಕೃಷ್ಣರಾಜ ಒಡೆಯರ್‌ರವರು ಈ ಅರಮನೆಯ ಅಧಿಕಾರವನ್ನು ತೆಗೆದುಕೊಂಡರು ಆ ಸಮಯದಲ್ಲಿ ಭಾರತದ ವೈಸ್ರಾಯ್ ಮತ್ತು ರಾಜ್ಯಪಾಲರಾಗಿದ್ದ ಲಾರ್ಡ್ ಕರ್ಜನ್ ರವರು ಸಂಭ್ರಮಾಚರಣೆಯಲ್ಲಿ ಪಾಲ್ಗೊಂಡಿದ್ದರು. ಪ್ರವಾಸಿಗರು ನಾಲ್ವಡಿ ಕೃಷ್ಣರಾಜ ಒಡೆಯರ್ ರವರ ಕಲ್ಯಾಣ ಮಹೋತ್ಸವದ ಸಂದರ್ಭದಲ್ಲಿ ಸ್ಥಾಪಿಸಲಾದ ಬೃಹತ್ ಕಲ್ಯಾಣ ಮಂಟಪವನ್ನು ಕಾಣಬಹುದು. ಈ ಮಂಟಪವನ್ನು ದರ್ಬಾರ್ ಹಾಲ್ ಎಂದೂ ಪ್ರಸಿದ್ಧವಾಗಿದ್ದು ನಾಲ್ವಡಿ ಕೃಷ್ಣರಾಜ ಒಡೆಯರು ತಮ್ಮ ಹುಟ್ಟು ಹಬ್ಬವನ್ನು ಆಚರಿಸುತ್ತಿದ್ದ ಸ್ಥಳವೆಂದು ಪ್ರಖ್ಯಾತಿಯಾಗಿದೆ.ಈ ಒಳಾಂಗಣವನ್ನು ವಿಶೇಷ ಸಂದರ್ಭಗಳಾದ ಸಂಗೀತ ಕಛೇರಿ, ನಾಟಕ, ಸಾಂಸ್ಕೃತಿಕ ಚಟುವಟಿಕೆಗಳು ಮತ್ತು ಮೈಸೂರು ವಿಶ್ವವಿದ್ಯಾನಿಲಯದ ಘಟಿಕೋತ್ಸವಕ್ಕಾಗಿ ಬಳಸಲಾಗುತ್ತಿತ್ತು. ಪ್ರಸ್ತುತವಾಗಿ ಈ ಸ್ಥಳವನ್ನು ಸಾಂಸ್ಕೃತಿಕ ಕಾರ್ಯಕ್ರಮಗಳ ಆಯೋಜನ ಮತ್ತು ದಸರಾ ಹಬ್ಬದ ಸಂದರ್ಭದಲ್ಲಿ ನಡೆಯುವ ಸಮ್ಮೇಳನಗಳಿಗಾಗಿ ಬಳಸಲಾಗುತ್ತಿದೆ. ಇಲ್ಲಿ ಎರಡು ದೊಡ್ಡ ಮರದ ದ್ವಾರಗಳಿದ್ದು ಅವುಗಳ ಮೇಲೆ ವಿಷ್ಣುವಿನ ದಶಾವತಾರವನ್ನು ಕೊರೆಯಲಾಗಿದ್ದು, ಮುಖ್ಯ ನಿರ್ಮಾಣವು ಮೈಸೂರು ಅರಸರ ವಿವಿಧ ಕಲಾಕೃತಿ ಮತ್ತು ಕರಕುಶಲಗಳನ್ನು ಪ್ರದರ್ಶಿಸುತ್ತದೆ.
ಉಲ್ಲೇಖಗಳು
ವರ್ಗ:ಮೈಸೂರು ಜಿಲ್ಲೆಯ ಪ್ರವಾಸಿ ತಾಣಗಳು
ಲೌರಿಯಾ ನಂದನ್‍ಗಢ್
thumb|ಲೌರಿಯಾ ನಂದನ್‍ಗಢ್‍ನಲ್ಲಿ ಅಶೋಕನ ಸ್ತಂಭ. thumb| ಲೌರಿಯಾ ನಂದನ್‌ಗಢ್ ಸ್ತಂಭದ ಬೋದಿಗೆಯ ಸಮೀಪದರ್ಶನ (ಸಿಂಹದ ದವಡೆಗಳು ಮುರಿದಿವೆ). ಲೌರಿಯಾ ನಂದನ್‌ಗಢ್ (ಅಥವಾ ಲೌರಿಯಾ ನವಂದ್‌ಗಢ್) ಉತ್ತರ ಭಾರತದ ಬಿಹಾರ ರಾಜ್ಯದ ಪಶ್ಚಿಮ ಚಂಪಾರನ್ ಜಿಲ್ಲೆಯಲ್ಲಿರುವ ನಗರ ಅಥವಾ ಪಟ್ಟಣವಾಗಿದೆ. ಇದು ಬುರ್ಹಿ ಗಂಡಕ್ ನದಿಯ ದಡದ ಹತ್ತಿರ ಸ್ಥಿತವಾಗಿದೆ. ಇಲ್ಲಿ ನಿಂತಿರುವ ಅಶೋಕನ ಒಂದು ಸ್ತಂಭದಿಂದ (ಲೌರ್) ಮತ್ತು ಸ್ತೂಪ ದಿಬ್ಬ ನಂದನ್‌ಗಢ್‍ನಿಂದ ಈ ಗ್ರಾಮವು ತನ್ನ ಹೆಸರನ್ನು ಪಡೆದುಕೊಂಡಿದೆ. ಇದು ಒಂದು ಐತಿಹಾಸಿಕ ತಾಣವಾಗಿದೆ. ಮೌರ್ಯರ ಕಾಲದ ಅವಶೇಷಗಳು ಇಲ್ಲಿ ಕಂಡುಬಂದಿವೆ.
ಲೌರಿಯಾ ಮೂರು ಸಾಲುಗಳಲ್ಲಿ 15 ಸ್ತೂಪ ದಿಬ್ಬಗಳನ್ನು ಹೊಂದಿದ್ದು, ಪ್ರತಿ ಸಾಲು 600 ಮೀ ಗಿಂತ ಎತ್ತರವಿದೆ; ಮೊದಲ ಸಾಲು ಸ್ತಂಭದ ಬಳಿ ಪ್ರಾರಂಭವಾಗಿ ಪೂರ್ವದಿಂದ ಪಶ್ಚಿಮಕ್ಕೆ ಹೋಗುತ್ತದೆ, ಆದರೆ ಇತರ ಎರಡು ಸಾಲುಗಳು ಅದಕ್ಕೆ ಲಂಬ ಕೋನಗಳಲ್ಲಿವೆ ಮತ್ತು ಪರಸ್ಪರ ಸಮಾನಾಂತರವಾಗಿವೆ. left|thumb| ಸ್ತಂಭದ ಮುಂಭಾಗದ ನೋಟ.
ಅಶೋಕನ ಕಂಬ
ಹಳ್ಳಿಯಿಂದ ಅರ್ಧ ಕಿಲೋಮೀಟರ್‌ಗಿಂತ ಕಡಿಮೆ ದೂರದಲ್ಲಿ ಮತ್ತು ದಿಬ್ಬದಿಂದ 2 ಕಿ.ಮೀ ದೂರದಲ್ಲಿ ಅಶೋಕನ ಪ್ರಸಿದ್ಧ ಸ್ತಂಭವಿದೆ. ಇದು 32 ಅಡಿಗಿಂತ(10 ಮೀ) ಹೆಚ್ಚು ಎತ್ತರವಿರುವ ನಯಗೊಳಿಸಿದ ಮರಳುಗಲ್ಲಿನ ಒಂದೇ ಖಂಡವಾಗಿದೆ. ಮೇಲ್ಭಾಗವು ಗಂಟೆಯಾಕಾರವಿದ್ದು ಅಲಂಕೃತ ಬ್ರಾಹ್ಮಿ ಹೆಬ್ಬಾತುಗಳುಳ್ಳ ವೃತ್ತಾಕಾರದ ಅಬ್ಯಾಕಸ್‍ನೊಂದಿಗೆ ಇದ್ದು ಸಿಂಹದ ಪ್ರತಿಮೆಗೆ ಆಧಾರ ಒದಗಿಸುತ್ತದೆ.
ಉಲ್ಲೇಖಗಳು
ವರ್ಗ:ಬಿಹಾರ ವರ್ಗ:ಮೌರ್ಯರ ಕಲೆ
ಜಾರ್ಜ್ ಪೇನ್ ರೇನ್ಸ್‌ಫರ್ಡ್ ಜೇಮ್ಸ್‌
ಜಾರ್ಜ್ ಪೇನ್ ರೇನ್ಸ್‌ಫರ್ಡ್ ಜೇಮ್ಸ್‌ (1799-1860). ಇಂಗ್ಲಿಷ್ ಕಾದಂಬರಿಕಾರ. ಚರಿತ್ರಕಾರ. thumb ಲಂಡನಿನ ವೈದ್ಯನೊಬ್ಬನ ಮಗನಾದ ಈತ ಅಮೆರಿಕ ಯೂರೋಪ್‍ಗಳಲ್ಲಿ ಅನೇಕ ಕಡೆ ರಾಯಭಾರಿಯಾಗಿ ಕೆಲಸ ಮಾಡಿದ.
ಬರಹ
ಚಿಕ್ಕಂದಿನಿಂದ ಚಾರಿತ್ರಿಕ ಕಾದಂಬರಿಗಳನ್ನು ಬರೆಯಲಾರಂಭಿಸಿ ನೂರಕ್ಕೂ ಹೆಚ್ಚು ಗ್ರಂಥಗಳನ್ನು ಬರೆದಿದ್ದಾನೆ. ಅವಸರದಿಂದ ಬರೆದನಾದ ಕಾರಣ ಈತನ ಸಾಹಿತ್ಯ ತಾತ್ಕಾಲಿಕ ಯಶಸ್ಸನ್ನು ಮಾತ್ರ ಗಳಿಸಿತು. ರಿಷಲೂ (1829), ಫಿಲಿಪ್ ಆಗಸ್ಟಸ್ (1831), ಹ್ಯೂಜನಾಟ್ (1838), ದಿ ರಾಬರ್ (1838), ಹೆನ್ರಿ ಆಫ್ ಗೀಜ್ (1839), ದಿ ಮ್ಯಾನ್ ಎಟ್ ಆರಮ್ಸ್ (1840), ದಿ ಕಿಂಗ್ಸ್ ಹೈವೇ (1840), ಆಜಿನ್ ಕೋರ್ಟ್ (1844)-ಇವು ಈತನ ಪ್ರಮುಖ ಕೃತಿಗಳು. ಇವೇ ಅಲ್ಲದೆ ಈತ ಮೆಮ್ವಾರ್ಸ್ ಆಫ್ ಗ್ರೇಟ್ ಕಮ್ಯಾಂಡರ್ಸ್, ಲೈಪ್ ಆಫ್ ದಿ ಬ್ಲ್ಯಾಕ್ ಪ್ರಿನ್ಸ್ ಮೊದಲಾದ ಜೀವನ ಚರಿತ್ರೆಗಳನ್ನೂ ಬರೆದಿದ್ದಾನೆ. ಹಿಸ್ಟೋರಿಯಾಗ್ರಫರ್ ರಾಯಲ್ ಎಂಬ ಗೌರವ ಈತನಿಗೆ ಲಭಿಸಿತ್ತು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಕಾದಂಬರಿಕಾರರು ವರ್ಗ:ಇಂಗ್ಲೀಷಿನ ಬರಹಗಾರ
ಚರಕ ಸಂಹಿತೆ
ಚರಕ ಸಂಹಿತೆಯು ಆಯುರ್ವೇದದ ಮೂಲ ಗ್ರಂಥಗಳಲ್ಲಿ ಒಂದು. ಆಚಾರ್ಯ ಚರಕರಿಂದ ರಚಿಸಲ್ಪಟ್ಟ ಈ ಗ್ರಂಥವು ಬೃಹತ್ರಯೀಗಳಲ್ಲಿ ಒಂದು. ಈ ಗ್ರಂಥದಲ್ಲಿ ಆಯುರ್ವೇದ ಅವತರಣ, ವಿವಿಧ ರೋಗಗಳ ನಿದಾನ, ಲಕ್ಷಣ, ಚಿಕಿತ್ಸೆ ಹಾಗೂ ಪಥ್ಯಾಪಥ್ಯಗಳ ಬಗ್ಗೆ ವಿವರಿಸಲಾಗಿದೆ. ಮನುಷ್ಯ ಜೀವನದ ದೈನಂದಿನ ಚಟುವಟಿಕೆ, ಋತುಗಳು ಹಾಗೂ ಅವುಗಳಲ್ಲಿ ಪಾಲಿಸಬೇಕಾದ ಆಹಾರ ವಿಹಾರ ಕ್ರಮಗಳು, ಆರೋಗ್ಯ ಪಾಲನೆಯಲ್ಲಿ ಆಹಾರದ ಮಹತ್ವ, ರೋಗ ಪ್ರತಿರೋಧನಾ ಮಾರ್ಗಗಳು, ಚಿಕಿತ್ಸೆಯ ಸಫಲತೆಯಲ್ಲಿ ವೈದ್ಯ, ಔಷಧ, ಪರಿಚಾರಕ ಮತ್ತು ರೋಗಿಯ ಪಾತ್ರಗಳ ಬಗ್ಗೆ ಹಾಗೂ ಇನ್ನಿತರ ವಿಷಯಗಳ ಬಗ್ಗೆ ವಿಸ್ತಾರವಾಗಿ ವಿವರಿಸಲಾಗಿದೆ.
ಆಯುರ್ವೇದ ಅವತರಣ
ಚರಕ ಸಂಹಿತೆಯ ಅನುಸಾರ, ಆಯುರ್ವೇದವು ಬ್ರಹ್ಮನಿಂದ ಪ್ರಜಾಪತಿಗೆ, ಪ್ರಜಾಪತಿಯಿಂದ ಅಶ್ವಿನಿ ಕುಮಾರರಿಗೆ, ಅವರಿಂದ ಇಂದ್ರನಿಗೆ ಹಾಗೂ ಇಂದ್ರನಿಂದ ಭರದ್ವಾಜ ಋಷಿಗೆ ಉಪದೇಶಿಸಲ್ಪಟ್ಟಿತು. ಮಹರ್ಷಿ ಭರದ್ವಾಜರು ಭೂಮಂಡಲದ ಇತರ ಋಷಿಗಳಿಗೆ ಉಪದೇಶಿಸಿದರು. ತದನಂತರ ಪುನರ್ವಸು ಆತ್ರೇಯ ಮಹರ್ಷಿಗಳು ತನ್ನ ಶಿಷ್ಯರಾದ ಅಗ್ನಿವೇಶ, ಭೇಲ, ಜತೂಕರ್ಣ, ಪರಾಶರ, ಹಾರೀತ ಹಾಗೂ ಕ್ಷಾರಪಾಣಿಗಳಿಗೆ ಉಪದೇಶವನ್ನು ನೀಡಿದರು. ಇವರಲ್ಲಿ ಮಹರ್ಷಿ ಅಗ್ನಿವೇಶರು ತಂತ್ರ ರೂಪದಲ್ಲಿ ಅಗ್ನಿವೇಶ ತಂತ್ರವನ್ನು ರಚಿಸಿದರು. ಆಚಾರ್ಯ ಚರಕರು ಅಗ್ನಿವೇಶ ತಂತ್ರದಲ್ಲಿ ಭಾಷ್ಯವನ್ನು ಸೇರಿಸಿ ಸಂಗ್ರಹ ರೂಪದಲ್ಲಿ ರಚಿಸಿದಂತಹ ಸಂಹಿತೆಯು ಚರಕ ಸಂಹಿತೆಯಾಯಿತು.
ಸ್ಥಾನಗಳು
ಚರಕ ಸಂಹಿತೆಯ ಸಂಪೂರ್ಣ ಗ್ರಂಥವನ್ನು ವಿಷಯಾನುಸಾರವಾಗಿ ೮ ಸ್ಥಾನಗಳಲ್ಲಿ ವಿಂಗಡಿಸಲಾಗಿದೆ:
ಸೂತ್ರ ಸ್ಥಾನ
೩೦ ಅಧ್ಯಾಯಗಳಲ್ಲಿ ಆಯುರ್ವೇದದ ಮೂಲಭೂತ ಸಿದ್ಧಾಂತಗಳು, ಧ್ಯೇಯಗಳು, ಆರೋಗ್ಯಪೂರ್ಣ ಜೀವನದಲ್ಲಿ ಆಹಾರ ವಿಹಾರಗಳ ಮಹತ್ವ, ವಿವಿಧ ಆಹಾರ ಹಾಗೂ ಅವುಗಳ ಗುಣಕರ್ಮಗಳು ಇತ್ಯಾದಿ ವಿವರಗಳನ್ನೊಳಗೊಂಡಿದೆ.
ನಿದಾನ ಸ್ಥಾನ
ರೋಗಗಳ ಉತ್ಪತ್ತಿಗೆ ಕಾರಣ ಅಥವಾ ನಿದಾನಗಳನ್ನು ಇಲ್ಲಿ ೮ ಅಧ್ಯಾಯಗಳಲ್ಲಿ ಹೇಳಲಾಗಿದೆ.
ವಿಮಾನ ಸ್ಥಾನ
೮ ಅಧ್ಯಾಯಗಳನ್ನೊಳಗೊಂಡಿರುವ ಈ ಸ್ಥಾನದಲ್ಲಿ ಶಡ್ರಸಗಳು ಹಾಗೂ ಅದರ ಗುಣಗಳು, ವೈದ್ಯನ ತರಬೇತಿ, ರೋಗಿಯ ಪರೀಕ್ಷಾ ಪದ್ಧತಿ, ಇತ್ಯಾದಿಗಳ ಬಗ್ಗೆ ವಿವರಿಸಲಾಗಿದೆ.
ಇಂದ್ರಿಯ ಸ್ಥಾನ
೧೨ ಅಧ್ಯಾಯಗಳಲ್ಲಿ ರೋಗ ಪ್ರಶಮನದ ಸಾಧ್ಯಾಸಾಧ್ಯತೆ ಹಾಗೂ ಅರಿಷ್ಟ ಲಕ್ಷಣಗಳ ಬಗ್ಗೆ ಹೇಳಲಾಗಿದೆ.
ಕಲ್ಪ ಸ್ಥಾನ
೧೨ ಅಧ್ಯಾಯಗಳಲ್ಲಿ ಔಷಧ ತಯಾರಿಕಾ ಕ್ರಮ, ಉಪಯೋಗಿಸುವ ವಿಧಾನ, ವಿಷ ಹಾಗೂ ವಿಷಗಳ ವಿಧ, ವಿಷದ ಪ್ರಭಾವ ಹಾಗೂ ವಿಷ ಚಿಕಿತ್ಸೆಯ ಬಗ್ಗೆ ವಿವರಿಸಲಾಗಿದೆ.
ಸಿದ್ಧಿ ಸ್ಥಾನ
ರೋಗ ಗುಣಮುಖ ಹೊಂದುವ ಲಕ್ಷಣ, ಪಂಚಕರ್ಮ ಚಿಕಿತ್ಸಾ ವಿಧಾನಗಳ ಬಗ್ಗೆ ತಿಳಿಸಲಾಗಿದೆ.
ಹೀಗೆ ಎಂಟು ಸ್ಥಾನಗಳಲ್ಲಿ ಒಟ್ಟು ೧೨೦ ಅಧ್ಯಾಯಗಳನ್ನು ಶ್ಲೋಕ ಹಾಗೂ ಗದ್ಯ ರೂಪದಲ್ಲಿ ರಚಿಸಲಾಗಿದೆ.
ಸುಗತ ಕುಮಾರಿ
ಸುಗತಕುಮಾರಿ ಭಾರತೀಯ ಕವಯಿತ್ರಿ ಮತ್ತು ಕಾರ್ಯಕರ್ತೆ. ಅವರು ಕೇರಳ ಹಾಗೂ ದಕ್ಷಿಣ ಭಾರತದಲ್ಲಿ ಪರಿಸರ ಮತ್ತು ಸ್ತ್ರೀವಾದಿ ಚಳವಳಿಗಳಲ್ಲಿ ಮುಂಚೂಣಿಯಲ್ಲಿದ್ದಾರೆ. ಅವರ ಪೋಷಕರು ಕವಿ ಮತ್ತು ಸ್ವಾತಂತ್ರ್ಯ ಹೋರಾಟಗಾರರಾದ ಬೋದೆಶ್ವರನ್ ಮತ್ತು ಸಂಸ್ಕೃತ ವಿದ್ವಾಂಸೆ ವಿ. ಕೆ. ಕಾರ್ತಿಯಾಯಿಣಿ. ಇವರು ಪ್ರಕೃತಿ ಸಂರಕ್ಷಣಾ ಸಮಿತಿಯ ಸಂಸ್ಥಾಪಕ ಕಾರ್ಯದರ್ಶಿಯಾಗಿದ್ದಾರೆ. ಇದೊಂದು ಪ್ರಕೃತಿಯ ರಕ್ಷಣೆಗಾಗಿ ಮತ್ತು ನಿರ್ಗತಿಕ ಮಹಿಳೆಯರ ಮನೆ ಮತ್ತು ಮಾನಸಿಕ ಅನಾರೋಗ್ಯದ ಆರೈಕೆಗಾಗಿ ಇರುವ ಕೇಂದ್ರವಾಗಿದೆ.
ಆರಂಭಿಕ ಜೀವನ
ಸುಗತ ಕುಮಾರಿ ಅವರು ಕೇರಳದ ಅರನ್ಮುಲ ಎಂಬಲ್ಲಿ ೧೯೩೪ರ ಜನವರಿ ೩ ರಂದು ಜನಿಸಿದರು. ತಿರುವನಂತಪುರಂ ವಿಶ್ವವಿದ್ಯಾಲಯದಿಂದ ಪದವಿಯನ್ನು ಪೂರ್ಣಗೊಳಿಸಿದ ನಂತರ ಅವರು ೧೯೫೫ ರಲ್ಲಿ ತತ್ವಶಾಸ್ತ್ರದಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡೆದರು. 'ಇಂಡಿಯನ್ ಸ್ಕೂಲ್ಸ್ ಆಫ್ ಫಿಲಾಸಫಿ ದ ಮೋಕ್ಷ ಆಫ್ ಕಾನ್ಸೆಪ್ಟಿವ್ ಸ್ಟಡಿ ಆಫ್ ದಿ ಕಾನ್ಸೆಪ್ಟ್ ಆಫ್ ಕಾನ್ಸೆಪ್ಟ್ ಸ್ಟಡಿ' ನಲ್ಲಿ ಮೂರು ವರ್ಷಗಳ ಕಾಲ ಸಂಶೋಧನೆ ಮಾಡಿದರು ಆದರೆ ಈ ಪ್ರಬಂಧವನ್ನು ಪೂರ್ಣಗೊಳಿಸಲಿಲ್ಲ. ಸುಗತ ಕುಮಾರಿ ಅವರ ಪತಿ ಡಾ. ಕೆ. ವೇಲಾಯುಧನ್ ನಾಯರ್ ಒಬ್ಬ ಶಿಕ್ಷಣತಜ್ಞ ಮತ್ತು ಬರಹಗಾರರಾಗಿದ್ದರು. ಶೈಕ್ಷಣಿಕ ಮನೋವಿಜ್ಞಾನದಲ್ಲಿ ಪರಿಣಿತನಾಗಿರುವ ನಾಯರ್ ಶ್ರೀ ಅರಬಿಂದೋನ ತತ್ತ್ವಶಾಸ್ತ್ರದ ಬಗ್ಗೆ ವ್ಯಾಪಕವಾಗಿ ಅಧ್ಯಯನವನ್ನೂ ಒಳಗೊಂಡಂತೆ ಅವರ ಹಲವಾರು ಕೃತಿಗಳನ್ನು ರಚಿಸಿದ್ದಾರೆ.
ಸಾಹಿತ್ಯ
೧೯೬೮ರಲ್ಲಿ ಸುಗತಕುಮಾರಿಯವರ ಪತಿರಪುಕಲ್ (ಮಿಡ್ನೈಟ್ ಹೂವುಗಳು) ಕೃತಿಗಾಗಿ ಕೇರಳ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪಡೆದರು.೧೯೭೮ರಲ್ಲಿ ರಾಥರಿಮಜ ಕೃತಿಗೆ ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿಯನ್ನು ಪಡೆದರು. ಪಾವಂ ಮನವಹೃದಯಂ, ಮುಥೂಚಿಪ್ಪಿ, ಇರುಲ್ಚೈರಾಕುಲ್ ಮತ್ತು ಸ್ವಾಪ್ನಭೂಮಿ ಅವರ ಆರಂಭಿಕ ಕವಿತೆಗಳು. ಪರಿಸರದ ಸಮಸ್ಯೆಗಳು ಮತ್ತು ಇತರ ಸಮಕಾಲೀನ ಸಮಸ್ಯೆಗಳನ್ನು ಅವರ ಕವಿತೆಯಲ್ಲಿ ತೀವ್ರವಾಗಿ ಚಿತ್ರಿಸಲಾಗಿದೆ. ಸುಗತ ಕುಮಾರಿಯ ಕೃತಿಗಳಲ್ಲಿ ರಾಥ್ರಿಮಝಾ, ಅಂಬಾಮಣಿ ಮತ್ತು ಮನಲೆಝುತು ಸೇರಿವೆ. ಸುಗತಕುಮಾರಿಯವರು ಮಕ್ಕಳ ಸಾಹಿತ್ಯ ಕ್ಷೇತ್ರದಲ್ಲಿ ಸಹ ಕೊಡುಗೆ ನೀಡಿದ್ದಾರೆ.